Πρόταση απόφασης του Συμβουλίου για τη θέσπιση ειδικού προγράμματος έρευνας, τεχνολογικής ανάπτυξης και επίδειξης στον τομέα «Ποιότητα ζωής και διαχείριση των εμβίων πόρων» (1998-2002) (98/C 260/07) (Κείμενο που παρουσιάζει ενδιαφέρον για τον ΕΟΧ) COM(98) 305 τελικό - 98/0183(CNS)

(Υποβλήθηκε από την Επιτροπή στις 10 Ιουνίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Θ παράγραφος 4,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, με την απόφαση αριθ. . . ./98/ΕΚ (1), το Ευρωπαϊκό Κοινοβούλιο και το Συμβούλιο ενέκριναν το πέμπτο πρόγραμμα-πλαίσιο της Ευρωπαϊκής Κοινότητας (καλούμενο στο εξής «πέμπτο πρόγραμμα-πλαίσιο») για τις δράσεις έρευνας, τεχνολογικής ανάπτυξης και επίδειξης (καλούμενες στο εξής «δράσεις ΕΤΑ») για την περίοδο 1998-2002, στο οποίο καθορίζονται, μεταξύ άλλων, οι δραστηριότητες που θα πρέπει να αναληφθούν στον τομέα του ανθρώπινου ερευνητικού δυναμικού και της κοινωνικοοικονομικής γνωστικής βάσης 7

ότι το άρθρο 130 Θ παράγραφος 3 της συνθήκης ορίζει ότι το πρόγραμμα, πλαίσιο τίθεται σε εφαρμογή μέσω ειδικών προγραμμάτων εκπονούμενων στο πλαίσιο κάθε δράσης, ότι σε κάθε ειδικό πρόγραμμα διευκρινίζονται οι λεπτομέρειες της υλοποίησής του, καθορίζεται η διάρκειά του και προβλέπονται τα μέσα που κρίνονται απαραίτητα 7

ότι, σύμφωνα με το άρθρο 4 παράγραφος 2 της απόφασης αριθ. 1110/94/ΕΚ του Ευρωπαϊκού Κοινοβουλίου και του Συμβουλίου, της 26ης Απριλίου 1994, σχετικά με το τέταρτο πρόγραμμα-πλαίσιο δράσεων της Ευρωπαϊκής Κοινότητας στον τομέα της έρευνας, τεχνολογικής ανάπτυξης και επίδειξης (1994-1998) (2) και σύμφωνα με το άρθρο 4 παράγραφος 2 των αποφάσεων του Συμβουλίου σχετικά με τα ειδικά προγράμματα για την εφαρμογή του τετάρτου προγράμματος-πλαισίου, η Επιτροπή ανέθεσε εξωτερική αξιολόγηση, την οποία διαβίβασε με τα συμπεράσματα και τις παρατηρήσεις της στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών 7

ότι ζητήθηκε η γνώμη της επιτροπής επιστημονικής και τεχνικής έρευνας σχετικά με το τεχνολογικό και επιστημονικό περιεχόμενο των ειδικών προγραμμάτων, το οποίο περιγράφεται στο έγγραφο εργασίας που ενέκρινε η Επιτροπή στις 5 Νοεμβρίου 1997 (3) 7

ότι, σύμφωνα με το άρθρο 130 Ι της συνθήκης, η απόφαση 98/. . ./ΕΚ του Συμβουλίου, της . . ., σχετικά με τους κανόνες συμμετοχής των επιχειρήσεων, των κέντρων ερευνών και των πανεπιστημίων καθώς και τους κανόνες διάδοσης των αποτελεσμάτων της έρευνας (4) (καλούμενοι στο εξής «κανόνες συμμετοχής και διάδοσης») ισχύει για το παρόν πρόγραμμα-πλαίσιο και επιτρέπει τη συμμετοχή του Κοινού Κέντρου Ερευνών στις έμμεσες δράσεις που καλύπτονται από το παρόν πρόγραμμα 7

ότι, κατά την εφαρμογή του παρόντος προγράμματος, εκτός από τη συνεργασία που καλύπτει η συμφωνία για τον Ευρωπαϊκό Χώρο ή κάποια συμφωνία σύνδεσης, ενδέχεται να κριθεί σκόπιμη η ανάπτυξη δραστηριοτήτων διεθνούς συνεργασίας με τρίτες χώρες ή διεθνείς οργανισμούς βάσει του άρθρου 130 Μ της συνθήκης 7

ότι η εφαρμογή του παρόντος προγράμματος συνεπάγεται επίσης δραστηριότητες και μηχανισμούς με στόχο την τόνωση, τη διάδοση και την αξιοποίηση των αποτελεσμάτων της ΕΤΑ, ιδίως όσον αφορά τις μικρομεσαίες επιχειρήσεις, καθώς και δραστηριότητες τόνωσης της κινητικότητας και της κατάρτισης των ερευνητών 7

ότι, σύμφωνα με τους στόχους του πρώτου σχεδίου δράσης για την καινοτομία, οι ερευνητικές δραστηριότητες του πέμπτου προγράμματος-πλαισίου πρέπει να είναι ακριβέστερα προσανατολισμένες στην καινοτομία 7

ότι κρίνεται σκόπιμο, αφενός, να εξετάζεται η πρόοδος της εκτέλεσης του παρόντος προγράμματος για την ενδεχόμενη προσαρμογή του στις επιστημονικές και τεχνολογικές εξελίξεις 7 ότι κρίνεται σκόπιμο, αφετέρου, να αξιολογηθούν σε εύθετο χρόνο από ανεξάρτητους εμπειρογνώμονες τα επιτεύγματα του προγράμματος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Σύμφωνα με το άρθρο 3 παράγραφος 1 του πέμπτου προγράμματος-πλαισίου, θεσπίζεται ειδικό πρόγραμμα στο θεματικό πεδίο «Βελτίωση του ανθρώπινου ερευνητικού δυναμικού και της κοινωνικοοικονομικής γνωστικής βάσης» (καλούμενο στο εξής «ειδικό πρόγραμμα») για την περίοδο από [ημερομηνία έγκρισης του παρόντος προγράμματος] έως 31 Δεκεμβρίου 2002.

Άρθρο 2

1. Σύμφωνα με το παράρτημα III του πέμπτου προγράμματος-πλαισίου, το ποσό που κρίνεται απαραίτητο για την εκτέλεση του ειδικού προγράμματος (καλούμενο στο εξής «ποσό») ανέρχεται σε 1 402 εκατομμύρια Ecu, από τα οποία το 6,35 % κατ' ανώτατο όριο για τις διοικητικές δαπάνες της Επιτροπής.

2. Στο παράρτημα I παρατίθεται ενδεικτική κατανομή ως άνω ποσού.

3. Από το ποσό αυτό,

- 288,5 εκατομμύρια Ecu αφορούν την περίοδο 1998-1999,

- 113,5 εκατομμύρια Ecu αφορούν την περίοδο 2000-2002.

Εφόσον συντρέχουν λόγοι, το τελευταίο ανωτέρω ποσό αναπροσαρμόζεται με τις προϋποθέσεις που προβλέπονται στο άρθρο 3 παράγραφος 3 του πέμπτου προγράμματος-πλαισίου.4. Η αρμόδια για τον προϋπολογισμό αρχή καθορίζει, μεριμνώντας για την τήρηση των επιστημονικών και τεχνολογικών στόχων και των προτεραιοτήτων που καθορίζονται στην παρούσα απόφαση, τις πιστώσεις για κάθε οικονομικό έτος, λαμβάνοντας υπόψη τους διαθέσιμους πόρους που έχουν εγκριθεί στο πλαίσιο των πολυετών δημοσιονομικών προοπτικών.

Άρθρο 3

1. Οι κύριοι άξονες, οι επιστημονικοί και τεχνολογικοί στόχοι του ειδικού προγράμματος καθώς και οι αντίστοιχες προτεραιότητες παρατίθενται στο παράρτημα II. Καθορίζονται σύμφωνα με τις βασικές αρχές και τις τρεις κατηγορίες κριτηρίων επιλογής που αναφέρονται στο παράρτημα I του πέμπτου προγράμματος-πλαισίου.

2. Σύμφωνα με τις ως άνω αρχές και τα ως άνω κριτήρια, στην επιλογή δράσεων ΕΤΑ που θα αναληφθούν έχουν εφαρμογή τα κριτήρια επιλογής που αναφέρονται στο άρθρο 10 των κανόνων συμμετοχής διάδοσης.

Εφαρμόζεται επίσης ένα ειδικό για το παρόν πρόγραμμα κριτήριο: η συμμετοχή των οντοτήτων βιομηχανικού χαρακτήρα στις δράσεις επιμερισμένης δαπάνης θα πρέπει να είναι η ενδεδειγμένη για το είδος της εκάστοτε δραστηριότητας.

Κατά την εφαρμογή του προγράμματος, καθώς και στο πρόγραμμα εργασίας που ορίζεται στο άρθρο 5 παράγραφος 1, τηρούνται όλα αυτά τα κριτήρια, μολονότι είναι δυνατόν να διαφέρει η στάθμισή τους.

3. Στο ειδικό πρόγραμμα έχουν εφαρμογή οι κανόνες συμμετοχής και διάδοσης.

4. Οι λεπτομέρειες της χρηματοδοτικής συμμετοχής της Κοινότητας στο ειδικό πρόγραμμα ορίζονται στο άρθρο 4 του πέμπτου προγράμματος-πλαισίου.

5. Οι έμμεσες δράσεις ΕΤΑ του ειδικού προγράμματος ορίζονται στα παραρτήματα II και IV του πέμπτου προγράμματος-πλαισίου.

Οι πρακτικές διαδικασίες εκτέλεσης για το παρόν ειδικό πρόγραμμα προσδιορίζονται στο παράρτημα III.

Άρθρο 4

Βάσει των κριτηρίων που καθορίζονται στο άρθρο 3 των επιστημονικών και τεχνολογικών στόχων καθώς και των προτεραιοτήτων που αναφέρονται στο παράρτημα II, η Επιτροπή:

α) εξετάζει την πρόοδο της εκτέλεσης του ειδικού προγράμματος και υποβάλλει, κατά περίπτωση, προτάσεις προσαρμογής, σύμφωνα με το άρθρο 5 παράγραφος 1 του πέμπτου προγράμματος-πλαισίου,

β) αναθέτει την εξωτερική αξιολόγηση που προβλέπεται στο άρθρο 5 παράγραφος 2 του πέμπτου προγράμματος-πλαισίου, όσον αφορά στις δράσεις που υλοποιούνται τα πεδία που καλύπτει το ειδικό πρόγραμμα.

Άρθρο 5

1. Η Επιτροπή εκπονεί πρόγραμμα εργασίας προσδιορίζοντας:

α) το περιεχόμενο του παραρτήματος II 7

β) το ενδεικτικό χρονοδιάγραμμα εκτέλεσης του ειδικού προγράμματος 7

γ) τις διαδικασίες συντονισμού που υποδεικνύονται στο παράρτημα III 7

δ) και, εάν παραστεί ανάγκη, τα κριτήρια επιλογής καθώς και τον τρόπο εφαρμογής τους για κάθε έμμεση δράση ΕΤΑ.

Το πρόγραμμα εργασίας ενημερώνεται κατά περίπτωση.

2. Για την υλοποίηση των έμμεσων δράσεων ΕΤΑ, η Επιτροπή κινεί, βάσει του προγράμματος εργασίας, τις διαδικασίες που αναφέρονται στους κανόνες συμμετοχής και διάδοσης, πρωτίστως μέσω προσκλήσεων υποβολής προτάσεων.

Άρθρο 6

1. Η Επιτροπή επιφορτίζεται με την εκτέλεση του παρόντος ειδικού προγράμματος.

2. Η Επιτροπή επικουρείται από την επιτροπή του προγράμματος, την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

3. Ο αντιπρόσωπος της Επιτροπής υποβάλει στην επιτροπή του προγράμματος τα σχέδια μέτρων σχετικά με:

- την εκπόνηση και την ενημέρωση του προγράμματος εργασίας που αναφέρεται στο άρθρο 5 παράγραφος 1,

- την εντολή για την εξωτερική αξιολόγηση που προβλέπεται στο άρθρο 5 παράγραφος 2 του πέμπτου προγράμματος-πλαισίου,

- οιαδήποτε αναπροσαρμογή της ενδεικτικής κατανομής του ποσού που παρατίθεται στο παράρτημα I.

Άρθρο 7

1. Η επιτροπή του προγράμματος διατυπώνει τη γνώμη της σχετικά με τα σχέδια μέτρων που αναφέρονται στο άρθρο 6 παράγραφος 3, εντός προθεσμίας που μπορεί να ορίσει ο πρόεδρος εφόσον το θέμα επείγει. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

Η Επιτροπή θεσπίζει τα σχεδιαζόμενα μέτρα εφόσον είναι σύμφωνα με τη γνώμη της επιτροπής.

Εάν τα σχεδιαζόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

Εάν το Συμβούλιο δεν αποφασίσει εντός προθεσμίας έξι εβδομάδων από την ημερομηνία υποβολής της πρότασης τα προτεινόμενα μέτρα θεσπίζονται από την Επιτροπή.

2. Η Επιτροπή ενημερώνει τακτικά την επιτροπή του προγράμματος σχετικά με την πορεία εκτέλεσης του ειδικού προγράμματος, και ιδίως για τα αποτελέσματα της αξιολόγησης και της επιλογής των έμμεσων δράσεων ΕΤΑ.

Άρθρο 8

Η παρούσα απόφαση απευθύνεται στα κράτη μέλη.

(1) Κοινή θέση αριθ. 31/98 που θεσπίστηκε από το Συμβούλιο στις 23 Μαρτίου 1998 (ΕΕ C 178 της 10.6.1998, σ. 49).

(2) ΕΕ L 126 της 18.5.1994, σ. 1 7 απόφαση όπως τροποποιήθηκε τελευταία από την απόφαση αριθ. 2535/97/ΕΚ (ΕΕ L 347 της 18.12.1997, σ. 1).

(3) COM(97) 553 τελικό.

(4) COM(97) 587 τελικό (ΕΕ C 40 της 7.2.1998, σ. 14).

ΠΑΡΑΡΤΗΜΑ I

ΕΝΔΕΙΚΤΙΚΗ ΚΑΤΑΝΟΜΗ ΤΟΥ ΠΟΣΟΥ

>ΘΕΣΗ ΠΗΝΑΚΑ>

ΠΑΡΑΡΤΗΜΑ II

ΤΟ ΓΕΝΙΚΟ ΠΕΡΙΓΡΑΜΜΑ, ΟΙ ΕΠΙΣΤΗΜΟΝΙΚΟΙ ΚΑΙ ΤΕΧΝΟΛΟΓΙΚΟΙ ΣΤΟΧΟΙ ΚΑΙ ΟΙ ΠΡΟΤΕΡΑΙΟΤΗΤΕΣ

ΕΙΣΑΓΩΓΗ

Ο κόσμος βασίζεται διαρκώς περισσότερο στη γνώση. Το κύριο περιουσιακό στοιχείο της Κοινότητας στο πεδίο αυτό είναι ποιότητα των ερευνητών, μηχανικών και τεχνικών της. Σκοπός είναι η διατήρηση και η υποβοήθηση της ανάπτυξης του εν λόγω δυναμικού γνώσεων με μεγαλύτερη υποστήριξη για την επιμόρφωση και κινητικότητα των ερευνητών με παράλληλη βελτίωση της πρόσβασης στην ερευνητική υποδομή.

Η Κοινότητα διαθέτει επίσης εδραιωμένη παράδοση έρευνας στις κοινωνικοοικονομικές και ανθρωπιστικές επιστήμες, η οποία πρέπει να κινητοποιηθεί για τον προσδιορισμό οικονομικών και κοινωνικών τάσεων και απαιτήσεων, για το παρόν και το μέλλον, με σκοπό να συμβάλλει στην κοινοτική ανταγωνιστικότητα και την ποιότητα ζωής των πολιτών της.

Γενικοί στόχοι

Οι γενικοί στόχοι του παρόντος προγράμματος, οι οποίοι πρόκειται να πραγματοποιηθούν σε συντονισμό με συναφείς δραστηριότητες σε άλλα σημεία του προγράμματος πλαισίου, επικεντρώνονται σε δύο ίδια πεδία δραστηριοτήτων, τη βελτίωση του ανθρώπινου ερευνητικού δυναμικού και την ενίσχυση της κοινωνικοοικονομικής γνωστικής βάσης. Για το σκοπό αυτό πρόκειται να αναληφθούν δράσεις:

- για την ανάπτυξη του ανθρώπινου ερευνητικού δυναμικού της Κοινότητας, με ιδιαίτερη προσπάθεια στη διασφάλιση ίσων όρων πρόσβασης και βελτίωσης της ισορροπίας μεταξύ ανδρών και γυναικών, ιδίως μέσω της επιμόρφωσης και κινητικότητας των ερευνητών ώστε, μεταξύ άλλων, να προκύψει συμβολή στη δημιουργία νέων θέσεων εργασίας 7

- για τη βελτίωση της πρόσβασης στην ερευνητική υποδομή 7

- για να συμβάλει ώστε η Κοινότητα να καταστεί ελκυστικός τόπος για τους ερευνητές και για να προσάγει την ευρωπαϊκή έρευνα στον διεθνή στίβο και να προωθήσει την ευρωπαϊκή επιστημονική και τεχνολογική παιδεία 7

- για να ενισχυθεί, μέσω ειδικής κεντρικής δράσης, η κοινωνικοοικονομική γνωστική βάση για βελτιωμένη αντίληψη των καίριων προβλημάτων που αντιμετωπίζει η ευρωπαϊκή κοινωνία 7

- για να συμβάλει στην ανάπτυξη επιστημονικών και τεχνολογικών πολιτικών και λοιπών πολιτικών της Κοινότητας.

1. ΕΙΔΙΚΕΣ ΔΡΑΣΤΗΡΙΟΤΗΤΕΣ ΤΟΥ ΠΡΟΓΡΑΜΜΑΤΟΣ

ΥΠΟΣΤΗΡΙΞΗ ΤΗΣ ΕΠΙΜΟΡΦΩΣΗΣ ΚΑΙ ΤΗΣ ΚΙΝΗΤΙΚΟΤΗΤΑΣ ΤΩΝ ΕΡΕΥΝΗΤΩΝ

Η ατομική και συλλογική εμπειρογνωμοσύνη των ερευνητών της Κοινότητας αποτελεί σημαντικό κεφάλαιο. Ωστόσο, η επιστημονική έρευνα πραγματοποιείται μέσα σε ισχυρά ανταγωνιστικό παγκόσμιο περιβάλλον και, σε σύγκριση με τους κύριους ανταγωνιστές μας, η Κοινότητα διαθέτει: σχετική έλλειψη ερευνητών 7 μάλλον υψηλό βαθμό κατακερματισμού και αλληλεπικάλυψης ερευνητικών προσπαθειών 7 σχετική απομόνωση των ερευνητικών ομάδων, ιδίως στις περιφερειακές και λιγότερο ευνοημένες περιφέρειες της Κοινότητας 7 σχετικά χαμηλόβαθμη κινητικότητα ερευνητών, τόσο γεωγραφικά όσο και μεταξύ των πανεπιστημίων και της βιομηχανίας 7 και η γενική τάση προς αύξηση του μέσου όρου ηλικίας του εργατικού δυναμικού, γεγονός που επηρεάζει και το πεδίο της έρευνας, καθώς επίσης και μειωμένη αξιοποίηση του δυναμικού των γυναικών ερευνητριών.

Για την αντιμετώπιση των θεμάτων αυτών, η υποστήριξη της επιμόρφωσης και της κινητικότητας των ερευνητών θα επικεντρωθεί στην υποβοήθηση δημιουργίας ευρωπαϊκού χώρου έρευνας μέσω των εξής γενικών στόχων: τόνωση της επιμόρφωσης μέσω της έρευνας για νεαρούς ερευνητές, ιδίως όσους βρίσκονται στο πρώτο στάδιο της επιστημονικής τους σταδιοδρομίας 7 προαγωγή της ισότητας ευκαιριών μεταξύ ανδρών και γυναικών στο πεδίο της έρευνας 7 προώθηση της διακρατικής συνεργασίας μεταξύ ερευνητικών ομάδων, ιδίως μέσω δικτύωσης γύρω από κοινά ερευνητικά έργα 7 προώθηση της κινητικότητας των ερευνητών σε ευρωπαϊκή κλίμακα 7 ενθάρρυνση της συνεργασίας, της αλληλεπίδρασης και της κινητικότητας του προσωπικού μεταξύ πανεπιστημιακής και βιομηχανικής έρευνας 7 και προαγωγή της επιστημονικής και τεχνολογικής συνοχής στην Κοινότητα, ιδίως όσον αφορά τις λιγότερο ευνοημένες περιφέρειές της.

Η εν λόγω δράση του προγράμματος θα υλοποιηθεί μέσα από δύο κονδύλια: τα δίκτυα επιμόρφωσης στην έρευνα και ένα συνεκτικό σύστημα υποτροφιών Marie Curie. Θα είναι ανοικτά σε όλα τα πεδία της επιστημονικής έρευνας που συμβάλλουν στην επίτευξη των στόχων της Κοινότητας στην έρευνα, την τεχνολογική ανάπτυξη και την επίδειξη, για έργα ελεύθερης επιλογής εκ μέρους των ίδιων των συμμετεχόντων. Κατά την επιλογή των έργων δεν θα υπάρξει προκαθορισμένος στόχος όσον αφορά τον επιστημονικό κλάδο ή το θέμα 7 η επιλογή θα ακολουθήσει αποκλειστικά τα κριτήρια της επιστημονικής αριστείας και της συνάφειας προς τους στόχους των δράσεων (δηλαδή προσέγγιση από τη βάση προς την κορυφή).

Δίκτυα επιμόρφωσης στην έρευνα

Πρωταρχικός στόχος είναι η προώθηση της κατάρτισης μέσω της έρευνας, ιδίως νεαρών ερευνητών προδιδακτορικού και μεταδιδακτορικού επιπέδου, στο πλαίσιο διακρατικών συλλογικών ερευνητικών έργων υψηλής ποιότητας, συμπεριλαμβανομένων και των νεοεμφανιζόμενων ερευνητικών τομέων. Η Κοινοτική στήριξη θα χορηγηθεί τόσο για την ενίσχυση των ερευνητικών ομάδων ενός δικτύου μέσω χρονικά περιορισμένης τοποθέτησης νεαρών ερευνητών που προέρχονται από χώρα εκτός της χώρας της εκάστοτε ομάδας καθώς και ως συμβολή στις δαπάνες συντονισμού του συλλογικού ερευνητικού έργου στο οποίο βασίζεται το δίκτυο.

Θα απαιτηθεί για κάθε δίκτυο ο προσδιορισμός κατάλληλου προγράμματος επιμόρφωσης για τους νεαρούς ερευνητές. Το πρόγραμμα επιμόρφωσης θα επωφεληθεί από διεθνή χαρακτήρα του δικτύου και, κατά περίπτωση, από τον πολυεπιστημονικό χαρακτήρα του κοινού έργου, η συμπληρωματικότητα των ομάδων του και τις διασυνδέσεις του δικτύου με τη βιομηχανία. Τα δίκτυα επιμόρφωσης στην έρευνα πρόκειται ιδίως να προωθήσουν την επιμόρφωση των ερευνητών σε βιομηχανικό περιβάλλον καθώς και να ενθαρρύνουν την αλληλεπίδραση μεταξύ πανεπιστημιακής και βιομηχανικής έρευνας. Από όλα τα δίκτυα θα απαιτηθεί η προσφορά ίσων ευκαιριών σε άνδρες και γυναίκες ερευνητές.

Σύστημα υποτροφιών Marie Curie

Το κονδύλιο αυτό συνίσταται από ένα σύστημα υποτροφιών Marie Curie, οι οποίες εστιάζονται σε ατομικές υποτροφίες για νεαρούς ερευνητές υψηλής ποιότητας που διαθέτουν την απαραίτητη ερευνητική εμπειρία, υποτροφίες που θα δοθούν για θέματα επιλογής των ίδιων των ερευνητών. Το σύστημα αυτό συνιστά εστιασμένη προσπάθεια για αποδοτικότερη χρήση της κοινοτικής χρηματοδότησης των υποτροφιών για επιμόρφωση μέσω της έρευνας.

Οι ερευνητές που συμμετέχουν ανήκουν σε τρεις κατηγορίες: νέοι πτυχιούχοι πανεπιστημίων 7 νέοι ερευνητές με την απαιτούμενη ερευνητική εμπειρία 7 πρόκειται κατά κανόνα για ερευνητές που διαθέτουν διδακτορικό δίπλωμα ή τουλάχιστον τετραετή ερευνητική εμπειρία πλήρους απασχόλησης σε μεταπτυχιακό επίπεδο, εκτός των σπουδών για ερευνητές με τουλάχιστον δεκαετή ερευνητική εμπειρία μεταδιδακτορικού επιπέδου που ανήκουν στο μόνιμο προσωπικό ερευνητικού ιδρύματος. Με την εν λόγω δράση θα προσφερθεί επίσης ισότητα ευκαιριών μεταξύ ανδρών και γυναικών.

Ατομικές υποτροφίες Marie Curie

Το πρόγραμμα αυτό αποσκοπεί στην παροχή προηγμένης επιμόρφωσης μέσω έρευνας για τους καλύτερους νεαρούς ερευνητές της Ευρώπης, με την προοπτική οι υπότροφοι αυτοί να καταστούν κορυφαίοι ερευνητές της Ευρώπης. Τα ερευνητικά ιδρύματα θα δεχθούν νεαρούς ερευνητές με την απαιτούμενη ερευνητική εμπειρία.

Επιπλέον, έπειτα από τη συμπλήρωση διετούς ατομικής υποτροφίας, οι υπότροφοι που προέρχονται από λιγότερο ευνοημένη περιφέρεια και που επιθυμούν να επιστρέψουν σε λιγότερο ευνοημένη περιφέρεια της χώρας της μπορούν να υποβάλλουν αίτηση για υποτροφία επανόδου.

Βιομηχανικές υποτροφίες Marie Curie

Το πρόγραμμα θα παρέχει σε νεαρούς ερευνητές την ευκαιρία να διεξάγουν έρευνα σε βιομηχανικό ή εμπορικό περιβάλλον. Στόχος είναι και εδώ η τόνωση της συνεργασίας μεταξύ της βιομηχανίας και του πανεπιστημίου. Οι φορείς υποδοχής, βιομηχανικές και εμπορικές επιχειρήσεις, θα δεχθούν μεταπτυχιακούς και νέους ερευνητές που διαθέτουν την απαιτούμενη ερευνητική εμπειρία. Ο φορέας υποδοχής αναμένεται ότι θα παρέχει στον υπότροφο επαρκείς ερευνητικές εγκαταστάσεις και μηχανισμούς εποπτείας. Θα υπάρξουν ειδικά μέτρα για τις ΜΜΕ προκειμένου να διευκολύνεται η συμμετοχή των επιχειρήσεων αυτών στο πρόγραμμα.

Αναπτυξιακές υποτροφίες Marie Curie

Το πρόγραμμα θα συμβάλλει στην ανάπτυξη ερευνητικού δυναμικού υψηλού επιπέδου στις λιγότερο ευνοημένες περιφέρειες της Κοινότητας, συμβάλλοντας στην ανάπτυξη νέων ικανοτήτων σε υφιστάμενα ερευνητικά ιδρύματα. Τα ερευνητικά ιδρύματα λιγότερο ευνοημένων περιφερειών που έχουν ανάγκη ανάπτυξης νέων πεδίων ικανοτήτων θα δεχθούν νέους ερευνητές με την απαιτούμενη ερευνητική εμπειρία. Με τον τρόπο αυτό θα βελτιωθεί η επιστημονική και τεχνολογική συνοχή στην Κοινότητα.

Υποτροφίες Marie Curie για πεπειραμένους επιστήμονες

Με το πρόγραμμα αυτό θα επιστρατευθεί η εμπειρογνωμοσύνη των πεπειραμένων ευρωπαίων ερευνητών για τη μεταφορά γνώσης και τεχνολογίας μεταξύ της βιομηχανίας και των πανεπιστημίων (αμφίδρομα), καθώς επίσης και για παρόμοια μεταφορά στις λιγότερο ευνοημένες περιφέρειες. Ο πεπειραμένος ερευνητής θα προέρχεται από βιομηχανική ή εμπορική επιχείρηση και θα εντάσσεται σε πανεπιστημιακό ή ερευνητικό κέντρο και αντιστρόφως 7 είτε θα προέρχεται ή θα εντάσσεται σε ερευνητικό ίδρυμα σε λιγότερο ευνοημένη περιφέρεια.

Παραμονή σε κέντρα επιμόρφωσης Marie Curie

Το πρόγραμμα θα παρέχει σε νεαρούς ερευνητές που συνεχίζουν τις σπουδές τους για απόκτηση διδακτορικού δικαιώματος, τη δυνατότητα να διεξαγάγουν μέρος των σπουδών αυτών σε επιμορφωτικό κέντρο Marie Curie, βελτιστοποιώντας με τον τρόπο αυτό τη χρήση ειδικευμένων κέντρων επιμόρφωσης με σκοπό τη δημιουργία κοινοτικής προστιθέμενης αξίας. Επιπλέον, οι φορείς σπουδών διδακτορικού επιπέδου διεθνώς, στο πλαίσιο επίσημης συνεργασίας μεταξύ συμμετεχόντων οργανισμών σε διάφορες χώρες υπό τη μορφή ορισμένων κοινών απαιτήσεων για τη χορήγηση του διδακτορικού διπλώματος, μπορούν να υποβάλλουν αίτηση για ένταξη στο συγκεκριμένο πρόγραμμα του μέρους που αφορά την κινητικότητα των υποψηφίων διδακτόρων.

ΒΕΛΤΙΩΣΗ ΤΗΣ ΠΡΟΣΒΑΣΗΣ ΣΕ ΕΡΕΥΝΗΤΙΚΗ ΥΠΟΔΟΜΗ

Η πρόσβαση σε μείζονα ερευνητική υποδομή καθίσταται διαρκώς, περισσότερο απαραίτητη για ερευνητές που εργάζονται στην πρώτη γραμμή της επιστήμης. Η δυνατότητα των ευρωπαϊκών ερευνητικών ομάδων να παραμείνουν ανταγωνιστικές ως προς άλλες ερευνητικές ομάδες στον κόσμο εξαρτάται από το βαθμό υποστήριξής τους εκ μέρους ανάλογη υποδομή ανωτάτου τεχνολογικού επιπέδου.

Ο όρος «ερευνητική υποδομή» αναφέρεται σε εγκαταστάσεις και ιδρύματα που παρέχουν ουσιώδεις υπηρεσίες στην ερευνητική κοινότητα. Καλύπτει, λόγου χάρη, μεμονωμένες ερευνητικές εγκαταστάσεις μεγάλης κλίμακας, συλλογές, ειδικά ενδιαιτήματα, βιβλιοθήκες, βάσεις δεδομένων, ολοκληρωμένα συγκροτήματα μικρών ερευνητικών εγκαταστάσεων, καθώς και κέντρα υποδομής ικανοτήτων που παρέχουν υπηρεσίες στην ευρύτερη ερευνητική κοινότητα βασιζόμενα στη συσσώρευση τεχνικών και τεχνογνωσίας.

Καθώς οι περισσότερες από τις υποδομές της έρευνας μεγάλης κλίμακας στην Ευρώπη λειτουργούν διοικούμενες από τις εθνικές αρχές προς όφελος κυρίως των ερευνητών της χώρας, το δικαίωμα πρόσβασης στην εν λόγω υποδομή συχνά περιορίζεται, σε μεγάλο βαθμό ή αποκλειστικά, στις εθνικές ερευνητικές ομάδες. Αποτέλεσμα είναι ότι πολλοί ερευνητές δεν έχουν πάντοτε ευκαιρία πρόσβασης στην πλέον κατάλληλη για τις εργασίες τους υποδομή της Ευρώπης. Επιπλέον, ορισμένες σπάνιες μονάδες τεχνολογικής αιχμής που ανήκουν σε βιομηχανικές επιχειρήσεις τείνουν να παραμένουν κλειστές σε ερευνητές εκτός της επιχείρησης.

Ένα άλλο χαρακτηριστικό της ερευνητικής υποδομής στην Ευρώπη είναι το σχετικά χαμηλό επίπεδο διακρατικής συνεργασίας που υφίσταται μεταξύ των χωρών υποδομής σε πολλά επίπεδα. Θα προέκυπτε υψηλή προστιθέμενη αξία για την Κοινότητα εάν αναπτυσσόταν η ίδια αντίληψη συνεργασίας μεταξύ των φορέων υποδομής, με αυτήν που σήμερα αρχίζει να δημιουργείται μεταξύ των ευρωπαίων ερευνητών.

Δεδομένου ότι η κατασκευή και η λειτουργία υποδομής αποτελεί αρμοδιότητα των εθνικών αρχών, η βελτίωση της πρόσβασης σε ερευνητική υποδομή έχει τους ακόλουθους γενικούς στόχους:

-δημιουργία νέων ευκαιριών για διακρατική πρόσβαση στη μείζονα ερευνητική υποδομή κοινοτικού ενδιαφέροντος,

- ενθάρρυνση της συνεργασίας μεταξύ φορέων και χρηστών των εγκαταστάσεων υποδομής προκειμένου να γίνει αποδοτικότερη χρήση της ερευνητικής υποδομής και συνεπώς να βελτιώνονται οι υπηρεσίες που παρέχει στην επιστημονική κοινότητα,

- διευθέτηση συντονιστικών, υποστηρικτικών και συνοδευτικών δράσεων που διασφαλίζουν συνοχή με συναφείς δράσεις που αναλαμβάνονται από άλλα ειδικά προγράμματα.

Η παραπάνω δράση είναι ανοικτή για υποδομή απ' όλα τα πεδία της επιστημονικής έρευνας που συμβάλλουν στην επίτευξη των κοινοτικών στόχων στην έρευνα, την τεχνολογική ανάπτυξη και την επίδειξη, στο βαθμό που τα εν λόγω μέτρα δεν αναλαμβάνονται από άλλες δραστηριότητες του προγράμματος πλαισίου. Θα υλοποιηθεί κατά κύριο λόγο μέσω δράσης για την υποβοήθηση των ερευνητών ώστε να αποκτήσουν διακρατική πρόσβαση σε μείζονα ερευνητική υποδομή. Επιπλέον, θα υπάρξουν δύο συμπληρωματικές δράσεις, τα δίκτυα συνεργασίας υποδομών και τα έργα ΕΤΑ ερευνητικής υποδομής.

Διακρατική πρόσβαση σε μείζονα ερευνητική υποδομή

Στόχος είναι η προσφορά νέων ευκαιριών για ερευνητικές ομάδες (συμπεριλαμβανομένων και μεμονωμένων ερευνητών) ώστε να αποκτήσουν πρόσβαση στην πλέον κατάλληλη για τις εργασίες τους μείζονα ερευνητική υποδομή, ανεξάρτητα από τη γεωγραφική θέση της υποδομής ή των ερευνητών, στα κράτη μέλη ή σε συνδεδεμένα κράτη.

Για να εξετασθεί το ενδεχόμενο κοινοτικής στήριξης, πρέπει η υποδομή να παρέχει εξυπηρέτηση παγκοσμίας κλάσεως, απαραίτητη για τη διεξαγωγή έρευνας υψηλής ποιότητας πρέπει να είναι σπάνια στην Ευρώπη, να έχει σχετικά υψηλό κόστος επένδυσης ή λειτουργίας σε σχέση το αντίστοιχο κόστος στο συγκεκριμένο κλάδο και πρέπει να παρέχει επαρκή επιστημονική, τεχνική και επιμελητιακή υποστήριξη σε εξωτερικούς και ιδίως σε πρώτους χρήστες.

Η κοινοτική υποστήριξη θα χορηγηθεί σε επιλεγμένους φορείς υποδομής, ώστε αυτοί να παρέχουν σε διακρατικούς χρήσεις ατελή πρόσβαση στις εγκαταστάσεις τους. Αναμένεται ότι καθένας από τους επιλεγμένους φορείς υποδομής θα δημοσιεύσει ευρύτερα τις προσφερόμενες ευκαιρίες και θα φροντίσει για ανεξάρτητη εξέταση από ομάδα ομότιμων και με κριτήριο την επιστημονική αξία, των προτάσεων που του υποβάλλονται 7 προτεραιότητα θα δοθεί εξάλλου σε πρώτους χρήστες καθώς και σε χρήστες που προέρχονται από χώρες όπου δεν υφίστανται παρόμοιες εγκαταστάσεις.

Στο πλαίσιο της εν λόγω δράσης δεν θα υποστηριχθούν, κατά γενικό κανόνα, χρήστες που διεξάγουν ιδιόκτητη έρευνα. Εξαίρεση θα γίνει, ωστόσο, για την περίπτωση ΜΜΕ που επιθυμούν να χρησιμοποιήσουν για πρώτη φορά συγκεκριμένη υποδομή.

Δίκτυα συνεργασίας υποδομών

Σκοπός είναι η εν λόγω δράση να αποτελέσει τον καταλύτη για τον αυτοσυντονισμό και τη συνεκμετάλλευση πόρων μεταξύ φορέων υποδομής για την ενθάρρυνση μιας συνεργατικής αντίληψης μεταξύ τους, τη δημιουργία κρίσιμης μάζας για έρευνα σε τεχνικές υψηλότερων επιδόσεων, εξοπλισμό με όργανα και τεχνολογίες, για τη διάδοση ορθής πρακτικής, την προώθηση κοινών πρωτοκόλλων και λειτουργικότητας, την ενθάρρυνση της συμπληρωματικότητας και τις δημιουργίες κατανεμημένων και εικονικών εγκαταστάσεων μεγάλης κλίμακας.

Η κοινοτική στήριξη θα χορηγείται για τη συμβολή στο συντονισμό των κοινών αυτών δραστηριοτήτων, οι οποίες θα μπορούσαν να οδηγήσουν στην αποδοτικότερη χρήση και εκμετάλλευση των υφισταμένων και των μελλοντικών υποδομών που είναι σχετικές με το δίκτυο. Στα δίκτυα αυτά θα συμμετέχουν φορείς λειτουργίας ερευνητικής υποδομής, ερευνητικές ομάδες πανεπιστημίου, ερευνητικών κέντρων και της βιομηχανίας εκπρόσωποι των χρηστών της υποδομής, καθώς και κατασκευαστές εξοπλισμού. Κάθε δίκτυο θα ασχολείται με διαφορετικές πτυχές της ευρωπαϊκής ερευνητικής υποδομής.

Έργα ΕΤΑ ερευνητικής υποδομής

Στόχος είναι η υποστήριξη συνεργασιών που θα μπορούσαν να έχουν ευρύτερη σημασία σε κοινοτικό επίπεδο, για τη βελτίωση της πρόσβασης και των παρεχόμενων υπηρεσιών σε συγκεκριμένους τομείς. Τα εν λόγω έργα ΕΤΑ θα ενθαρρύνονται ιδιαίτερα όταν υποστηρίζουν τις εργασίες των δικτύων συνεργασίας υποδομής του παρόντος προγράμματος ή τις πρόδρομες συντονισμένες δράσεις του προηγούμενου προγράμματος επιμόρφωσης και κινητικότητας των ερευνητών.

ΠΡΟΒΟΛΗ ΤΗΣ ΕΠΙΣΤΗΜΟΝΙΚΗΣ ΚΑΙ ΤΕΧΝΟΛΟΓΙΚΗΣ ΑΡΙΣΤΕΙΑΣ

Η επιστημονική και τεχνολογική αριστεία αποτελεί ουσιώδες προαπαιτούμενο για την Ευρώπη προκειμένου να επιτύχει στο ανταγωνιστικό περιβάλλον της διεθνούς ερευνητικής και επιστημονικής ανάπτυξης. Η προβολή της αριστείας αναμένεται να ενθαρρύνει τη συμμετοχή και την αφοσίωση των καλύτερων ατόμων και ομάδων στην ευρωπαϊκή έρευνα και να αναδείξει τα εξέχοντα ευρήματα της έρευνας που παράγονται από ευρωπαίους ερευνητές.

Ταυτόχρονα, είναι σημαντικό να βελτιωθεί η εικόνα της επιστήμης και της έρευνας στην κοινωνία με στόχο τη δημιουργία ευνοϊκού περιβάλλοντος για έρευνα και τεχνολογική ανάπτυξη, και ειδικότερα για δραστηριότητες που εκτελούνται βάσει των κοινοτικών προγραμμάτων πλαίσιο. Οι επιστημονικές δραστηριότητες και η έρευνα μπορούν να επιτύχουν και να έχουν αναμενόμενο επωφελή αντίκτυπο μόνον εάν οι πολίτες αποκτήσουν βασική αντίληψη της επιστήμης και των επιστημονικών θεμάτων και διαμορφώσουν εν γένει θετική εικόνα για τις συναφείς δραστηριότητες και τα αποτελέσματά τους.

Όπου αυτό είναι δυνατό, οι δραστηριότητες θα βασισθούν και θα συμπληρώνουν εθνικές δραστηριότητες.

Επιστημονικές διασκέψεις υψηλού επιπέδου

Οι επιστημονικές διασκέψεις υψηλού επιπέδου θα συμβάλλουν στην πρόοδο της επιστήμης μέσω ανταλλαγών και στη δημιουργία συνθηκών για πεπειραμένους ερευνητές, που εργάζονται στην αιχμή των επιστημονικών και τεχνολογικών εξελίξεων, για τη μετάδοση στη νεώτερη γενεά των γνώσεων και της εμπειρίας τους. Οι επιστημονικές διασκέψεις θα δημιουργήσουν επίσης το πλαίσιο για τη δικτύωση των κοινοτικών ερευνητών που δρουν εκτός της Κοινότητας, ώστε να οικοδομήσουν ή να διατηρήσουν το δίκτυο επαφών και επιστημονικών τους σχέσεων με τους συναδέλφους τους στην Ευρώπη.

Οι επιστημονικές διασκέψεις δύνανται να έχουν τη μορφή ευρωδιασκέψεων, μαθημάτων, συναντήσεων εργασίας ή θερινών σχολείων με ευρωπαϊκή διάσταση. Θα αποτελούν κατά κανόνα διοργανώσεις μικρής κλίμακας. Μεγαλύτερης έκτασης διοργανώσεις μπορούν να υποστηρίζονται με στόχο τη διευκόλυνση της συμμετοχής νεαρών ερευνητών. Θα ενθαρρύνονται μη συμβατικές μορφές επιστημονικών συνεδρίων, όπως οι τηλεδιασκέψεις. Οι επιστημονικές διασκέψεις θα είναι ανοικτές σε όλα τα πεδία της επιστημονικής έρευνας, για θέματα που θα επιλέγονται ελεύθερα από τους ίδιους τους ερευνητές.

Τιμητικές διακρίσεις για ερευνητικές εργασίες υψηλού επιπέδου

Οι διακρίσεις αυτές θα αποτελέσουν δημόσια αναγνώριση και προβολή των ευρωπαϊκών ερευνητών που έχουν ολοκληρώσει με επιτυχία εξέχοντα έργα διακρατικής κλίμακας σε τομείς της έρευνας και της τεχνολογικής ανάπτυξης, ιδιαίτερα εκείνων που υποστηρίζονται βάσει των κοινοτικών προγραμμάτων πλαίσιο. Οι τιμητικές διακρίσεις σε νεαρά άτομα που έχουν διεξάγει αξιοσημείωτο επιστημονικό έργο, ενώ φοιτούν ακόμα στη δευτεροβάθμια ή τριτοβάθμια εκπαίδευση, θα τους κινητοποιήσουν ώστε να συνεχίσουν τις προσπάθειές τους προς το συμφέρον του επιστημονικού και τεχνολογικού μέλλοντος της Ευρώπης, ενώ παράλληλα θα ενθαρρυνθούν και άλλα άτομα της ίδιας ηλικίας ώστε να ενδιαφερθούν ενεργά για την επιστήμη και την έρευνα.

Οι τιμητικές διακρίσεις προβλέπονται ως εξής: το βραβείο Descartes για έχοντα επιστημονικά και τεχνολογικά επιτεύγματα ως αποτέλεσμα ευρωπαϊκής συνεργασίας, ιδίως προερχόμενης από συλλογικά έργα που στηρίζονται βάσει των κοινοτικών προγραμμάτων πλαίσιο 7 βραβείο για προπτυχιακούς φοιτητές ανωτάτων επκαιδευτικών ιδρυμάτων στην Ευρώπη, οι οποίοι έχουν αναπτύξει πρωτότυπες επιστημονικές ιδέες ή έννοιες σε πεδία σχετικά με την πρόοδο της ευρωπαϊκής επιστήμης 7 διαγωνισμός ΕΕ για νέους επιστήμονες, που απευθύνεται σε επιστημονικά ταλέντα ηλικίας 15 έως 20 ετών και που θα διογρανώνεται σε συνδυασμό με κατάλληλες δραστηριότητες ευαισθητοποίησης του κοινού.

Ευαισθητοποίηση του κοινού

Ο κύριος στόχος θα είναι η ευαισθητοποίηση του κοινού σχετικά με επιστημονικές δραστηριότητες και τεχνολογικές εξελίξεις, ιδίως σχετικά με εκείνες που αναλαμβάνονται στο πλαίσιο ευρωπαϊκών ερευνητικών προγραμμάτων, συμβάλλοντας συνεπώς στη γεφύρωση του κενού μεταξύ της επιστήμης -στην ευρωπαϊκή της διάσταση- και του κοινού. Τούτο θα συμβάλλει στην καλύτερη κατανόηση από τους ευρωπαίους πολίτες, τόσο της επωφελούς επίδρασης της επιστήμης και της τεχνολογίας στην καθημερινή τους ζωή, όσο και των περιορισμών και πιθανών επιπτώσεων από τις ερευνητικές και τεχνολογικές εξελίξεις. Η δραστηριότητα θα αποσκοπεί επίσης στην αύξηση της ευαισθητοποίησης των επιστημόνων για θέματα και αντικείμενα που ενδιαφέρουν το κοινό.

Η κοινοτική υποστήριξη θα παρέχεται: για την προώθηση της ευρωπαϊκής δικτύωσης της ανταλλαγής δέκτης των πρακτικών μεταξύ επιτυχημένων έργων και πρωτοβουλιών σε εθνικό ή περιφερειακό επίπεδο 7 για τη ρύθμιση τακτικών συναντήσεων μεταξύ επιστημόνων και ειδικών στον τομέα της επιστημονικής επικοινωνίας 7 για την προώθηση της συμμετοχής γυναικών στην επιστήμη 7 για την υποστήριξη της διοργάνωσης ευρωπαϊκής επιστημονικής και τεχνολογικής εβδομάδας ως ευκαιρίες για συνδυασμένη και συντονισμένη επίδειξη των ευρωπαϊκών προσπαθειών στην επιστήμη και την έρευνα 7 για την παροχή, μέσω ηλεκτρονικών δικτύων και άλλων κατάλληλων μέσων, πληροφοριών σε θεματικά επιστημονικά και τεχνολογικά ζητήματα σε γλώσσα κατανοητή από τους μη ειδικούς πολίτες που ενδιαφέρονται για την επιστήμη.

ΚΕΝΤΡΙΚΗ ΔΡΑΣΗ: ΒΕΛΤΙΩΣΗ ΤΗΣ ΚΟΙΝΩΝΙΚΟΟΙΚΟΝΟΜΙΚΗΣ ΓΝΩΣΤΙΚΗΣ ΒΑΣΗΣ

Η Ευρωπαϊκή Ένωση αντλεί τη δύναμή της τόσο από τις κοινωνικές και πολιτιστικές διαφοροποιήσεις μεταξύ των μελών της, όσο και από τις ομοιότητες των εμπειριών και των κοινών αξιών τους. Η Κοινότητα διαθέτει επίσης εδραιωμένη ερευνητική παράδοση στις κοινωνικοοικονομικές και ανθρωπιστικές επιστήμες, η οποία πρέπει να επιστραφεί για τον προσδιορισμό οικονομικών και κοινωνικών τάσεων και απαιτήσεων, σημερινών και μελλοντικών, ώστε να συμβάλλει στην κοινοτική ανταγωνιστικότητα και την ποιότητα ζωής των πολιτών της.

Σε μια περίοδο αυξανόμενων προκλήσεων, που χαρακτηρίζεται από μη αποδεκτά επίπεδα ανεργίας, αύξηση των ανισοτήτων, καθώς και πτωτική τάση της σχετικής της συμβολής στην παγκόσμια οικονομία, η ευρωπαϊκή κοινωνία θα πρέπει να υποστεί μεταβολές προς την κατεύθυνση της επίτευξης αειφόρου κοινωνικοοικονομικής ανάπτυξης, βελτίωσης της ποιότητας ζωής του συνόλου των πολιτών του, καθώς και να διατηρήσει και να ενισχύσει την ανταγωνιστική θέση της Ευρώπης παγκοσμίως. Οι κοινωνικές επιστήμες πρέπει επομένως να είναι σε θέση να ανταποκριθούν στις προκλήσεις αυτές, να υπερπηδήσουν τα εθνικά σύνορα, να ενισχύσουν την μεταξύ τους συνεργασία και την αναλυτική τους ικανότητα. Επιπλέον, η διαδικασία της ευρωπαϊκής ολοκλήρωσης έχει δημιουργήσει αφεαυτής νέο αντικείμενο μελέτης -την ευρωπαϊκή κοινωνία- που διαφέρει από το άθροισμα των συστατικών της στοιχείων, μολονότι εξαρτάται σαφώς από αυτά.

Στόχος της εν λόγω κεντρικής δράσης θα αποτελέσει η βελτίωση της κατανόησης των διαρθρωτικών μεταβολών που συμβαίνουν στην ευρωπαϊκή κοινωνία, ώστε να εντοπισθούν τρόποι διαχείρισης των αλλαγών και η ενεργότερη συμμετοχή των ευρωπαίων πολιτών στη διαμόρφωση του μέλλοντός τους. Προς τούτο θα συμπεριληφθεί η ανάλυση των βασικών τάσεων που προκαλούν τις εν λόγω αλλαγές, η ανάλυση των σχέσεων μεταξύ τεχνολογίας, απασχόλησης και κοινωνίας, είτε επανεκτίμηση των μηχανισμών συμμετοχής για συλλογική δράση σε όλα τα επίπεδα διακυβέρνησης, καθώς και η επεξεργασία νέων αναπτυξιακών στρατηγικών για την ενίσχυση της ανάπτυξης, της απασχόλησης και της κοινωνικοοικονομικής συνοχής.

Η παρούσα κεντρική δράση καλύπτει σειρά θεμάτων που συνδέονται με τους γενικούς στόχους του προγράμματος πλαίσιο και αποσκοπεί στον καθορισμό της βάσης για την κοινωνική οικονομική και πολιτιστική ανάπτυξη η οποία συμβάλλει στη δημιουργία θέσεων εργασίας, καθώς και στην οικοδόμηση μιας ευρωπαϊκής κοινωνίας της γνώσης. Τα θέματα αυτά δεν πρέπει να αντιμετωπισθούν απομονωμένα, αλλά ως αλληλοσυσχετιζόμενα μέρη ενός συνεκτικού και περιεκτικού πλαισίου.

Η υποστήριξη αποσκοπεί στην ανάπτυξη εννοιολογικής κατανόησης των διαδικασιών που περιγράφονται παραπάνω και που εδράζονται σε εμπειρική, συγκριτική και μακροπρόθεσμη προοπτική έρευνα, συμπεριλαμβανομένης της επεξεργασίας και ενσωμάτωσης δεδομένων και συστημάτων δεικτών, καθώς και της εγκαθίδρυσης κοινής ερευνητικής υποδομής. Οι δραστηριότητες αυτές θα συμβάλλουν επομένως στη δημιουργία της πολιτικής διαδικασίας λήψης αποφάσεων διαθέτοντας σαφή επίγνωση των προκλήσεων που έχει να αντιμετωπίσει η Ευρώπη, των κύριων συνεπειών τους και των πιθανών πολιτικών επιλογών για την αντιμετώπισή τους.

Κοινωνικές τάσεις και διαθρωτικές μεταβολές

Αντιμέτωποι με ένα περιβάλλον βαθιών διαρθρωτικών, δημογραφικών και κοινωνικών μεταβολών, η έρευνα στο θέμα αυτό αποσκοπεί στην αποσαφήνιση των σύνθετων αλληλεπιδράσεων μεταξύ ευκαιριών και επιλογών τρόπου ζωής, οικονομικών αλλαγών, ιδρυμάτων της αγοράς εργασίας και πολιτιστικών προτύπων, λαμβάνοντας υπόψη τις περιφερειακές διαφοροποιήσεις της Ευρώπης. Στην ανάλυση θα συμπεριληφθούν τα φαινόμενα της ξενοφοβίας, του ρατσισμού και της μετανάστευσης. Θα δοθεί σημασία στον αντίκτυπο που θα έχουν στην οικονομική ανάπτυξη, την κοινωνική ολοκλήρωση και την κοινωνική προστασία.

Η μελέτη των αλληλεπιδράσεων αυτών θα συμβάλλει σε βελτιωμένη κατανόηση των μεταβαλλόμενων μορφών εργασίας και οργάνωσης του χρόνου, την εφαρμογή νέων μορφών απασχόλησης, άτυπης, μερικής ή περιορισμένου χρόνου, της ικανότητας που διαθέτει η εκπαίδευση και η κατάρτιση για την προετοιμασία των ατόμων καθόλη τη διάρκεια της ζωής τους σε ένα μεταβαλλόμενο περιβάλλον καθώς και για τη βελτίωση της γνώσης του ζητήματος των φύλων στην ευρωπαϊκή κοινωνία. Με τις ερευνητικές εργασίες θα εξασφαλισθεί στέρεη βάση γνώσεων και συμβουλή στη διατύπωση και ανάπτυξη των συναφών ευρωπαϊκών πολιτικών.

Τεχνολογία, κοινωνία και απασχόληση

Η έρευνα στο θέμα αυτό αποσκοπεί στην καλύτερη κατανόηση της σχέσης αλληλεξάρτησης και όσμωσης μεταξύ τεχνολογίας και κοινωνίας. Ενώ η ανάγκη για την ένταξη των κοινωνικών, θεσμικών και περιβαλλοντικών μελημάτων στη διαδικασία της τεχνολογικής ανάπτυξης είναι πλέον αποδεκτή, διαφέρουν οι δυνατές επιλογές ανάλογα με τα διάφορα είδη τεχνολογίας, το επίπεδο ανάπτυξης τους τη διάδοσή τους στην κοινωνία. Θα πραγματοποιηθεί έρευνα σχετικά με μεθόδους αλληλεπίδρασης μεταξύ των διαφόρων εμπλεκομένων συντελεστών - προμηθευτών, χρηστών, συμβουλευτικών οργάνων, ιθυνόντων και δημοσίων αρχών. Από τις εργασίες αυτές αναμένεται βαθύτερη κατανόηση της χρήσης και του αντίκτυπου των τεχνολογιών σε διαφορετικό εκάστοτε κοινωνικοοικονομικό, χωρικό, θεσμικό, πολιτικό και πολιτιστικό πλαίσιο στην Ευρωπαϊκή Ένωση. Η έρευνα θα εξετάσει επίσης το ρόλο του δημόσιου τομέα στη διαδικασία της καινοτομίας και τις διαδικασίες διαλόγου μεταξύ των δημοσίων διοικήσεων με τους υπόλοιπους εταίρους.

Θα δοθεί προσοχή στις σχέσεις μεταξύ τεχνολογίας και απασχόλησης, ιδίως στις νέες τεχνολογίες πληροφοριών και επικοινωνιών και στις νέες μορφές οργάνωσης της παραγωγής και της εργασίας, συμπεριλαμβανομένων των νεοεμφανιζόμενων επαγγελμάτων, του γεωγραφικού εντοπισμού της απασχόλησης, των αλλαγών στις συνθήκες εργασίας και στις δεξιότητες του εργατικού δυναμικού. Θα εξετασθούν επίσης ο ρόλος της καινοτομίας στην εκπαίδευση και την κατάρτιση, η έννοια της δια βίου μάθησης, καθώς επίσης και οι τρόποι με τους οποίους η εκπαίδευση και κατάρτιση μπορούν να τονώσουν την καινοτομία, να προαγάγουν την απασχόληση, την κοινωνική ενσωμάτωση και την ισότητα των ευκαιριών.

Διακυβέρνηση και πολιτικά δικαιώματα

Στο πλαίσιο της ευρωπαϊκής ολοκλήρωσης προκύπτει η ανάγκη επαναξιολόγησης του ρόλου των διαφόρων επιπέδων διακυβέρνησης στην Ευρώπη (τοπικό, περιφερειακό, εθνικό και υπερεθνικό), Σκοπός είναι η ανάλυση της αμοιβαίας συνάρθρωσης αρμοδιοτήτων και ευθυνών σε όλα τα επίπεδα και η ανάδειξη των δυνατοτήτων τους ως συντελεστών αλλαγής, παρέχοντας παράλληλα τη δυνατότητα ανάπτυξης μηχανισμών διαλόγου, δημόσιας συζήτησης και λήψης αποφάσεων για τη διασφάλιση αποτελεσματικής συνεργασίας μεταξύ των ενδιαφερομένων συντελεστών.

Η έρευνα θα αποσκοπεί στην ερμηνεία του βαθμού στον οποίο τα ποικίλα είδη οικονομικών και κοινωνικών ρυθμίσεων στην Ευρώπη αποτελούν συνέπεια συγκεκριμένων κοινωνικοθεσμικών και πολιτιστικών δομών, προκειμένου να καθοριστούν καλύτερα οι στρατηγικές της ευρωπαϊκής ολοκλήρωσης. Θα εξετασθούν τόσο ρυθμίσεις των δημοσίων αρχών όσο και πρωτοβουλίες πολιτών, καθώς και δομές όπως τα πολιτικά κόμματα, οι ομάδες δημοσίου συμφέροντος και οι κοινωνικοί εταίροι. Η εξέταση του ρόλου των δημοσίων αρχών θα καλύπτει επίσης την επανεκτίμηση της αποστολής τους, καθώς και της έννοιας της δημόσιας υπηρεσίας και του δημόσιου συμφέροντος. Στο πλαίσιο αυτό, καίριο στοιχείο θα αποτελέσει η ανάλυση της εξέλιξης των συστημάτων του κράτους προνοίας.

Οι αναλύσεις θα συνοδεύονται από τη μελέτη της έννοιας της πολιτικής ιθαγένειας σε ολόκληρη την Ευρώπη, καθώς και των τύπων και συστημάτων ρυθμίσεων που αυτές συνεπάγονται. Η έρευνα θα προβεί επίσης στην ανάλυση της επίδρασης των διαφόρων συστατικών στοιχείων του πολιτισμού (παράδοση, γλώσσα, ιστορία, πολιτιστική κληρονομιά, θρησκεία, μεταναστεύσεις) καθώς και εκπαιδευτικών μοντέλων σχετικά με την ανάπτυξη των αξιών. Κατά περίπτωση, η έρευνα στο πεδίο αυτό θα μπορούσε να συμπληρωθεί από ανάλυση στο επίπεδο του ατόμου. Θα εξετασθούν επίσης ο ρόλος των μέσων επικοινωνίας σε περιβάλλον παγκόσμιας οικονομίας, όπου παρουσιάζονται σε διαρκώς μεγαλύτερο βαθμό διεθνή οπτικοακουστικά πολιτιστικά προϊόντα.

Νέα αναπτυξιακά μοντέλα για την ενθάρρυνση της ανάπτυξης και της απασχόλησης

Στις μελλοντικές αυτές εργασίες θα επιδιωχθεί η διερεύνηση νέων μοντέλων αειφόρου ανάπτυξης για την ενθάρρυνση της οικονομικής αύξησης, της δημιουργίας θέσεων εργασίας, των ίσων ευκαιριών, της μείωσης των ανισοτήτων και της βελτίωσης της ποιότητας ζωής. Θα εξετασθεί η δυναμική της δημιουργίας και κατανομής του πλούτου στο πλαίσιο παγκοσμιοποιημένης οικονομίας όπου κυριαρχούν άϋλοι παράγοντες και παράγοντες υπηρεσιών. Τούτο συνεπάγεται την ανάπτυξη δεικτών και μεθοδολογιών για την αξιολόγηση της κοινωνικής και οικονομικής προστιθέμενης αξίας των διαφόρων μοντέλων παραγωγής, με εντοπισμό των παραγόντων ανταγωνιστικότητας συμπεριλαμβανομένων των ανθρώπινων πόρων, και την ένδειξη των διαφόρων πλέον ενδεδειγμένων πολιτικών για τον Ευρωπαϊκό Οικονομικό Χώρο, λαμβάνοντας υπόψη τις περιφερειακές αμεσότητες της Ευρώπης και την εξέλιξη της Ευρώπης στις παγκόσμιες οικονομικές σχέσεις.

Η έρευνα θα συγκεντρωθεί σε αναλύσεις θεμάτων όπως οι οργανωτικές καινοτομίες, οι νέες μορφές εργασίας και απασχόλησης, στην ανταπόκριση στην αυξανόμενη ζήτηση υπηρεσιών, ανάπτυξη μη κερδοσκοπικών δραστηριοτήτων αλληλοϋποστήριξης, καθώς και καινοτομίες στην κοινωνικοοικονομική εταιρική συνεργασία. Στην ανάλυση θα συμπεριληφθούν κοινωνικοοικονομικές και δημογραφικές διαφορές στην Ευρώπη καθώς και η επίδραση των αναπτυξιακών μοντέλων στην οικονομική και κοινωνική συνοχή.

ΔΡΑΣΕΙΣ ΠΟΥ ΣΥΜΒΑΛΛΟΥΝ ΣΤΗΝ ΑΠΑΠΤΥΞΗ ΤΩΝ ΕΠΙΣΤΗΜΟΝΙΚΩΝ ΚΑΙ ΤΕΧΝΟΛΟΓΙΚΩΝ ΠΟΛΙΤΙΚΩΝ ΣΤΗΝ ΕΥΡΩΠΗ

Προκειμένου να επιτευχθούν οι στόχοι που της έχουν ανατεθεί από τη συνθήκη στον τομέα της έρευνας και της καινοτομίας, η Ευρωπαϊκή Ένωση πρέπει να ενισχύσει την ικανότητα στρατηγικής πρόβλεψης των διακυβευμάτων που θα αντιμετωπίσει η Ευρώπη στην επιστήμη και την τεχνολογία, εκμεταλλευόμενη με αποτελεσματικό τρόπο τους πόρους που διαθέτει στον τομέα αυτό.

Σε εθνικό και ευρωπαϊκό επίπεδο υφίστανται πολυάριθμες εργασίες έρευνας, μελέτης ή παραγωγής δεικτών προκειμένου να διατυπωθεί η επιστημονική και τεχνολογική πολιτική σε εθνικό και ευρωπαϊκό επίπεδο. Η ανεπαρκής αλληλεπίδραση μεταξύ των ιδιαίτερα διαφοροποιημένων εθνικών προσεγγίσεων, ο σύνθετος χαρακτήρας και, συχνά, η διακρατική διάσταση των ζητημάτων που ανακύπτουν από τις εργασίες αυτές συνηγορούν υπέρ της δικτύωσής τους, καθώς και υπέρ της σύνθεσης και συντονισμένης εκμετάλλευσης των αποτελεσμάτων τους σε ευρωπαϊκό επίπεδο ώστε να διευκρινιστούν έγκαιρα από πολιτική σκοπιά ορισμένα μείζονα ερωτήματα.

Οι δραστηριότητες συνιστούν μια ευέλικτη υπηρεσία στρατηγικών πληροφοριών, σύνθεσης και εμπειρογνωμοσύνης που αποσκοπούν να συνεισφέρουν στην ανάπτυξη της ειδικής γνωστικής βάσης στα ζητήματα που αναφέρονται στην επιστημονική και τεχνολογική πολιτική, γνώσεις που είναι απαραίτητες στους υπεύθυνους για τη λήψη αποφάσεων και σε άλλους χρήστες, σε εθνικό και ευρωπαϊκό επίπεδο εμπλουτίζοντας και συμπληρώνοντας τις δράσεις που διεξάγονται σε εθνικό και διεθνές επίπεδο, οι δραστηριότητες αποσκοπούν στην προαγωγή της ανταλλαγής πληροφοριών και εμπειριών μεταξύ των κέντρων αποφάσεων και των ερευνητών, καθώς και σε καλύτερη χρησιμοποίηση των γνώσεων.

Στρατηγική ανάλυση των πολιτικών ζητημάτων

Η δραστηριότητα αυτή αφορά τη στήριξη αναλυτικών και συνθετικών εργασιών σε περιορισμένο αριθμό ειδικών ζητημάτων της επιστημονικής και τεχνολογικής πολιτικής. Οι εργασίες αυτές θα πραγματοποιηθούν από ομάδες εμπειρογνωμόνων που προέρχονται από ειδικευμένους, εθνικούς και διεθνείς οργανισμούς, καθώς και μελέτες, σεμινάρια και διασκέψεις. Τα ζητήματα που θα αντιμετωπισθούν θα προσδιοριστούν με τη συμβολή των υπευθύνων για τη λήψη αποφάσεων και άλλων ενδιαφερομένων συντελεστών για την επιστημονική και τεχνολογική πολιτική στα ακόλουθα πεδία:

- ζητήματα που συνδέονται με τον αντίκτυπο, στις πολιτικές για την επιστήμη και την τεχνολογία, από τις προκλήσεις που ανακύπτουν από τις επιστημονικές και τεχνολογικές μεταβολές, την παγκοσμιοποίηση, την εξέλιξη των κοινωνικών αιτημάτων, τις νέες μορφές ανταγωνισμού και συνεργασίας μεταξύ των επιχειρήσεων, τα προβλήματα που συνιστά η δημιουργία νέων θέσεων εργασίας καθώς και η ανάπτυξη που σέβεται το περιβάλλον και ενδιαφέρεται για την κοινωνική συνοχή 7

- ζητήματα που συνδέονται με τον τρόπο με τον οποίο οι στόχοι, οι προτεραιότητες και τα μέσα εφαρμογής των πολιτικών αυτών συνδέονται με την αντιμετώπισή τους και με την ανάλυση του κοινωνικοοικονομικού τους αντίκτυπου.

Το ινστιτούτο τεχνολογικών προβλέψεων του ΚΚΕρ, με τις μελέτες αξιολόγησης, παρακολούθησης και τεχνολογικών προοπτικών που διεξάγει, θα βρίσκεται σε στενή σύνδεση με την επεξεργασία των στρατηγικών εναλλακτικών επιλογών και συστάσεων στις οποίες οφείλουν να καταλήξουν οι συνθετικές εργασίες.

Κοινή βάση δεικτών για την επιστήμη, την τεχνολογία και την καινοτομία

Η σύλληψη, ο συντονισμός και η αξιολόγηση των στρατηγικών και πολιτικών της ΕΤΑ στην Ευρώπη απαιτούν την ύπαρξη κατάλληλων και συγκρίσιμων δεικτών σε διάφορα επίπεδα (εθνικό, περιφερειακό, ευρωπαϊκό, παγκόσμιο) συμπεριλαμβανομένων των δεικτών μέτρησης της προόδου προς την κατεύθυνση επιθυμητής ανάπτυξης. Ο δεύτερος αυτός τύπος δραστηριοτήτων, οι οποίες θα διεξαχθούν σε συνεργασία με τη στατιστική υπηρεσία και τις αρμόδιες υπηρεσίες της Επιτροπής, σε συνεργασία με τα εξειδικευμένα ιδρύματα της Ευρώπης, θα συμβάλει στη σταδιακή δημιουργία μιας κοινής, ευρωπαϊκής βάσης δεικτών για την επιστήμη, την τεχνολογία και την καινοτομία. Θα αφορά το συντονισμό και τη χρηματοδότηση των απαραίτητων εργασιών για την εκπόνηση κατάλληλων στατιστικών στοιχείων και νέων δεικτών που καλύπτουν την Ένωση και τις κυριότερες τρίτες χώρες 7 θα μπορεί επίσης να τίθεται στη διάθεση των αρμόδιων υπηρεσιών των κρατών μελών, του ευρωπαϊκού και των εθνικών κοινοβουλίων, καθώς επίσης και των υπηρεσιών της Επιτροπής και όλων των ενδιαφερομένων, ένα συνεκτικό σύνολο δεδομένων με ηλεκτρονική μετάδοση που θα συνοδεύεται από τις απαραίτητες υπηρεσίες για την επεξεργασία, την ανάλυση και την ορθή χρήση τους.

2. ΑΛΛΗΛΕΠΙΔΡΑΣΗ ΜΕ ΣΥΝΑΦΕΙΣ ΔΡΑΣΕΙΣ ΣΤΙΣ ΛΟΙΠΕΣ ΔΡΑΣΤΗΡΙΟΤΗΤΕΣ ΤΟΥ ΠΡΟΓΡΑΜΜΑΤΟΣ ΠΛΑΙΣΙΟΥ

Μείζον χαρακτηριστικό του παρόντος προγράμματος αποτελεί ο συντονισμός και η υποστήριξη συναφών δραστηριοτήτων σε ολόκληρο το πρόγραμμα πλαίσιο, ιδίως σχετικά με την επιμόρφωση των ερευνητών, την υποστήριξη ερευνητικής υποδομής και τη συνολική κοινωνικοοικονομική διάσταση της κοινοτικής έρευνας. Ειδικότερα:

- Για τις υποτροφίες Marie Curie: θα μπορούσαν να υλοποιηθούν μέσω των θεματικών προγραμμάτων. Για τη διασφάλιση της αλληλουχίας θα καθοριστούν κοινοί κανόνες όσον αφορά την επιλεξιμότητα, τις διαδικασίες υλοποίησης, τις νομικές και χρηματοοικονομικές διατάξεις, καθώς και σχετικά με ενιαίο σημείο υποβολής των προτάσεων.

- Για την μείζονα ερευνητική υποδομή: η λογική αλληλουχία και η συμπληρωματικότητα της μεθόδου θα διασφαλιστούν μαζί με τις συναφείς δράσεις των λοιπών ειδικών προγραμμάτων.

- Για την κοινωνικοοικονομική έρευνα: ο συντονισμός θα επιτευχθεί μέσω συμμετοχής στην κατάρτιση των προγραμμάτων εργασιών, της υποστήριξης της δημιουργίας κατάλληλων μηχανισμών αξιολόγησης, συλλογής και διάδοσης σχετικών πληροφοριών, ώστε να διασφαλιστεί ότι η κοινωνικοοικονομική διάσταση συνεκτιμάται με συνέπεια στα ειδικά προγράμματα.

- Για τις δραστηριότητες στήριξης της ανάπτυξης της επιστημονικής και τεχνολογικής πολιτικής στην Ευρώπη: η αλληλουχία και η συμπληρωματικότητα με τις δράσεις των λοιπών ειδικών προγραμμάτων θα διασφαλιστεί μέσω συντονισμού, της χρήσης εναρμονισμένων μέσων (π.χ. θεματικά δίκτυα και ομάδες εμπειρογνωμόνων για χάραξη μέτρων πολιτικής) καθώς και με κοινή προσέγγιση για τη διάδοση των αποτελεσμάτων (π.χ. δημοσιεύσεις, σεμινάρια και διασκέψεις).

ΠΑΡΑΡΤΗΜΑ III

ΕΙΔΙΚΟΙ ΚΑΝΟΝΕΣ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ

Το ειδικό πρόγραμμα υλοποιείται με τις έμμεσες δράσεις ΕΤΑ που προσδιορίζονται στα παραρτήματα II και IV του πέμπτου προγράμματος πλαισίου. Κατά τα λοιπά ισχύουν οι ακόλουθες διαδικασίες για το ειδικό πρόγραμμα:

1. Ιδιαίτεροι όροι και προϋποθέσεις

ΥΠΟΣΤΗΡΙΞΗ ΕΠΙΜΟΡΦΩΣΗΣ ΚΑΙ ΚΙΝΗΤΙΚΟΤΗΤΑΣ ΕΡΕΥΝΗΤΩΝ

Δίκτυα επιμόρφωσης στην έρευνα

Ένα δίκτυο επιμόρφωσης στην έρευνα αποτελείται κατά κανόνα από τουλάχιστον πέντε αλληλοεξαρτώμενα νομικά πρόσωπα, από τουλάχιστον τρία κράτη μέλη ή συνδεδεμένα κράτη.

Η κοινοτική χρηματοδότηση θα καλύψει έως και 100 % των συμπληρωματικών επιλέξιμων δαπανών που συνδέονται με την προσωρινή πρόσληψη νέων ερευνητών, προδιδακτορικού και μεταδιδακτορικού επιπέδου, καθώς και με το συντονισμό του κοινού έργου στο οποίο βασίζεται το δίκτυο. Η μέγιστη χρηματοδότηση για το σύνολο ενός δικτύου θα αντιστοιχεί στη δαπάνη πρόσληψης ενός νεαρού ερευνητή για καθένα από τους εταίρους του δικτύου. Ποσοστό τουλάχιστον 60 % της χρηματοδότησης για κάθε δίκτυο θα χορηγηθεί για την κάλυψη των δαπανών τοποθέτησης νεαρών ερευνητών.

Η κοινοτική υποστήριξη δεν θα χορηγείται κατά κανόνα για την απόκτηση πάγιου εξοπλισμού ούτε για τη χρηματοδότηση των καθεαυτού ερευνητικών εργασιών.

Σύστημα υποτροφιών Marie Curie

Οι ερευνητές που θα επιλεγούν για να συμμετάσχουν στο σύστημα των υποτροφιών Marie Curie υπάγονται σε τρεις κατηγορίες, όπως ορίζεται στο παράρτημα II του παρόντος προγράμματος. Πρέπει να είναι πολίτες ή μόνιμοι κάτοικοι κράτους μέλους ή συνδεδεμένου κράτους. Ως φορείς υποδοχής δύνανται να συμμετάσχουν μόνο νομικά πρόσωπα με έδρα σε κράτος μέλος ή συνδεδεμένο κράτος.

Η έρευνα θα διεξαχθεί σε χώρα εκτός από τη χώρα ιθαγένειας του υποτρόφου ή του πρόσφατου κέντρου δραστηριοτήτων του, εκτός από την περίπτωση ατομικών υποτροφιών επανόδου καθώς και για την περίπτωση υποτροφιών για πεπειραμένους ερευνητές. Ιδιαίτερα για τις υποτροφίες για πεπειραμένους ερευνητές, η έρευνα θα πραγματοποιηθεί σε χώρα εκτός από αυτήν όπου ο πεπειραμένος ερευνητής ανήκει στο μόνιμο προσωπικό ερευνητικού ιδρύματος.

Ατομικές υποτροφίες Marie Curie

Η αίτηση για χορήγηση ατομικής υποτροφίας θα υποβληθεί από τον υποψήφιο υπότροφο σε συνδυασμό με τον φορέα υποδοχής. Οι υπότροφοι θα επιλεγούν από την Επιτροπή βάσει των κριτηρίων που καθορίζονται στο παράρτημα IV του παρόντος προγράμματος.

Οι υποτροφίες θα καταβληθούν στον φορέα υποδοχής σύμφωνα με το παράρτημα IV του πέμπτου προγράμματος πλαισίου. Το ποσό που θα καταβληθεί για τον υπότροφο θα καθοριστεί για κάθε κράτος μέλος ή συνδεδεμένο κράτος συνεκτιμώντας τόσο το υψηλό επίπεδο των υποτρόφων Marie Curie όσο και τη γενική κατάσταση των ερευνητών αντιστοίχου επιπέδου στη χώρα υποδοχής 7 στο ποσό θα περιλαμβάνεται πρόβλεψη για τις αντίστοιχες δαπάνες κοινωνικής πρόνοιας 7

Κάθε φορέας υποδοχής θα πρέπει να διασφαλίζει την κάλυψη του υποτρόφου στο πρόγραμμα κοινωνικής πρόνοιας που ισχύει για απασχολούμενους στο εκάστοτε κράτος μέλος ή συνδεδεμένο κράτος, ή σε πρόγραμμα κοινωνικής ασφάλισης που παρέχει τουλάχιστον ανάλογη προστασία ως προς επίπεδο και έκταση.

Υποτροφίες Marie Curie σε επιχειρήσεις

Οι φορείς υποδοχής θα επιλεγούν από την Επιτροπή βάσει των κριτηρίων που ορίζονται στο παράρτημα IV του παρόντος προγράμματος. Στη συνέχεια, οι υπότροφοι θα επιλεγούν από το φορέα υποδοχής. Η Επιτροπή θα καθορίσει λεπτομερή κριτήρια, ιδίως όσον αφορά τα προσόντα και την ισότητα ευκαιριών πρόσβασης, τα οποία πρέπει να τηρήσει ο επιχειρηματικός φορέας υποδοχής κατά την επιλογή των υποτρόφων. Πριν από την προσφορά σύμβασης υποτροφίας θα πρέπει οι επιλεγέντες υποψήφιοι να έχουν επικυρωθεί από την Επιτροπή.

Η κοινή χρηματοδότηση από την Κοινότητα και το ίδρυμα υποδοχής θα επιτρέψει στο τελευταίο να χρηματοδοτήσει μεταπτυχιακούς και νεαρούς ερευνητές που διαθέτουν την απαιτούμενη ερευνητική εμπειρία.

Αναπτυξιακές υποτροφίες Marie Curie

Οι φορείς υποδοχής θα επιλεγούν από την Επιτροπή βάσει των κριτηρίων που ορίζονται στο παράρτημα IV του παρόντος προγράμματος. Στη συνέχεια, οι υπότροφοι θα επιλεγούν από το φορέα υποδοχής. Η Επιτροπή θα καθορίσει λεπτομερή κριτήρια, ιδίως όσον αφορά τα προσόντα και την ισότητα ευκαιριών πρόσβασης, τα οποία πρέπει να τηρήσει ο αναπτυξιακός φορέας υποδοχής κατά την επιλογή των υποτρόφων. Πριν από την προσφορά σύμβασης υποτροφίας θα πρέπει οι επιλεγέντες υποψήφιοι να έχουν επικυρωθεί από την Επιτροπή.

Η κοινοτική χρηματοδότηση θα επιτρέψει στο ίδρυμα υποδοχής να χρηματοδοτήσει νεαρούς ερευνητές με την απαιτούμενη ερευνητική εμπειρία.

Υποτροφίες Marie Curie για πεπειραμένους επιστήμονες

Η αίτηση για χορήγηση υποτροφίας για πεπειραμένους ερευνητές θα υποβληθεί από τον υποψήφιο υπότροφο σε συνδυασμό με τον φορέα υποδοχής. Οι πεπειραμένοι ερευνητές θα επιλεγούν από την Επιτροπή βάσει των κριτηρίων που καθορίζονται στο παράρτημα IV του παρόντος προγράμματος.

Η κοινοτική χρηματοδότηση θα επιτρέψει στο ίδρυμα υποδοχής να χρηματοδοτήσει έναν πεπειραμένο ερευνητή.

Παραμονή σε κέντρα επιμόρφωσης Marie Curie

Ένα κέντρο επιμόρφωσης είναι σαφώς προσδιοριζόμενο μέρος ερευνητικού οργανισμού, όπως ερευνητική ομάδα ή αλληλοσυνδεόμενες ερευνητικές ομάδες. Το κέντρο επιμόρφωσης πρέπει να είναι διεθνώς αναγνωρισμένο στο αντίστοιχο πεδίο του και να διαθέτει αποδεδειγμένη εμπειρία σε επιμόρφωση διδακτορικού επιπέδου διεθνούς κύρους. Ως κέντρα επιμόρφωσης αναγνωρίζονται, επίσης, φορείς διοργάνωσης σπουδών για απόκτηση διδακτορικού διπλώματος διεθνούς επιπέδου, στο πλαίσιο επίσημης συνεργασίας μεταξύ συμμετεχόντων οργανισμών σε διάφορες χώρες, υπό τη μορφή ορισμένων κοινών απαιτήσεων για την απόκτηση διδακτορικού διπλώματος.

Τα κέντρα επιμόρφωσης θα επιλεγούν από την Επιτροπή βάσει των κριτηρίων που ορίζονται στο παράρτημα IV του παρόντος προγράμματος. Στη συνέχεια, οι νεαροί ερευνητές θα επιλεγούν από το κέντρο επιμόρφωσης. Η Επιτροπή θα καθορίσει λεπτομερή κριτήρια, ιδίως όσον αφορά τα προσόντα και την ισότητα ευκαιριών πρόσβασης, τα οποία θα πρέπει να τηρήσει το κέντρο επιμόρφωσης κατά την επιλογή των υποτρόφων. Πριν από την προσφορά σύμβασης υποτροφίας θα πρέπει οι επιλεγέντες υπότροφοι να επικυρωθούν από την Επιτροπή.

Οι νέοι ερευνητές θα πρέπει να παρακολουθούν σπουδές για την απόκτηση διδακτορικού διπλώματος σε χώρα εκτός από αυτήν του ιδρύματος υποδοχής και σε παρεμφερή θεματικό τομέα με αυτόν του κέντρου επιμόρφωσης. Η περίοδος επιμόρφωσής τους στο κέντρο επιμόρφωσης θα πρέπει να αποτελέσει αναπόσπαστο μέρος των σπουδών τους για την απόκτηση διδακτορικού διπλώματος.

Η κοινοτική χρηματοδότηση θα επιτρέψει στο κέντρο επιμόρφωσης να χρηματοδοτήσει παραμονή σύντομης χρονικής διάρκειας για τους νεαρούς ερευνητές, το πολύ ενός ακαδημαϊκού έτους.

ΒΕΛΤΙΩΣΗ ΤΗΣ ΠΡΟΣΒΑΣΗΣ ΣΕ ΕΡΕΥΝΗΤΙΚΗ ΥΠΟΔΟΜΗ

Διακρατική πρόσβαση σε μείζονα ερευνητική υποδομή

Οι συμμετέχοντες στο πλαίσιο του κονδυλίου αυτού θα είναι νομικά πρόσωπα, φορείς μείζονος ερευνητικής υποδομής. Η χρηματοοικονομική υποστήριξη σε διεθνείς οργανισμούς φορείς μείζονος ερευνητικής υποδομής στα κράτη μέλη ή σε συνδεδεμένα κράτη θα παρέχεται μόνο για τις υπηρεσίες που είναι συμπληρωματικές προς την αποστολή του εκάστοτε οργανισμού.

Η κοινοτική χρηματοδότηση αποβλέπει στην κάλυψη ποσοστού 100 % των οδοιπορικών και των εξόδων διαμονής για επισκέψεις στις εγκαταστάσεις υποδομής από ομάδες ερευνητών που εργάζονται σε κράτη μέλη και συνδεδεμένα κράτη, εκτός του κράτους όπου είναι εγκατεστημένος ο ιδιοκτήτης και φορέας της υποδομής. Ωστόσο, μόνον ερευνητές από αυτές τις ερευνητικές ομάδες, οι οποίοι είτε είναι πολίτες είτε μόνον κάτοικοι στα κράτη μέλη και τα συνδεδεμένα κράτη, θα τύχουν αποζημίωσης για τα οδοιπορικά και τις δαπάνες διαμονής τους. Η κοινοτική χρηματοδότηση θα καλύψει επίσης έως και ποσοστό 100 % των συμπληρωματικών επιλέξιμων δαπανών για την παροχή πρόσβασης στην υποδομή σε ομάδες ερευνητών 7 οι δαπάνες αυτές θα υπολογιστούν, είτε βάσει μοναδιαίου τέλους χρήστη, που θα αποτελέσει αντικείμενο διαπραγμάτευσης με κάθε φορέα υποδομής και θα προκύπτει από το άμεσο κόστος λειτουργίας του, είτε βάσει του πραγματικού συμπληρωματικού κόστους που συνδέεται με τη διάθεση της εγκατάστασης σε ομάδες επισκεπτών ερευνητών. Από τις επιλέξιμες δαπάνες εξαιρείται κάθε συμβολή στις κεφαλαιουχικές δαπάνες.

Δίκτυα συνεργασίας υποδομών

Τα δίκτυα συνεργασίας υποδομών θα υλοποιηθούν υπό μορφή θεματικών δικτύων. Κάθε δίκτυο θα περιέχει τουλάχιστον τρία αλληλοεξαρτώμενα νομικά πρόσωπα, φορείς ερευνητικής υποδομής, από τουλάχιστον τρεις διαφορετικές χώρες-κράτη μέλη ή/και συνδεδεμένα κράτη και θα συντονίζονται από νομικό πρόσωπο που είναι φορέας ερευνητικής υποδομής.

Έργα ΕΤΑ ερευνητικής υποδομής

Τα έργα ΕΤΑ θα περιλαμβάνουν τουλάχιστον δύο αλληλοεξαρτώμενα νομικά πρόσωπα, φορείς ερευνητικής υποδομής, σε τουλάχιστον δύο κράτη μέλη ή/και συνδεδεμένα κράτη. Το έργο θα συντονίζεται από νομικό πρόσωπο, φορέα ερευνητικής υποδομής.

Συντονισμένες δράσεις

Η Επιτροπή δύναται να δρομολογεί, σε συνδυασμό με νομικά πρόσωπα, φορείς ερευνητικής υποδομής και αναδόχους στο πλαίσιο του παρόντος προγράμματος (ή στο προηγούμενο πρόγραμμα επιμόρφωσης και κινητικότητας ερευνητών), συντονισμένες δράσεις για την ενθάρρυνση της ανταλλαγής πληροφοριών μεταξύ φορέων υποδομής και ερευνητών από κράτη μέλη ή συνεδεμένα κράτη, σε θέματα κοινού ενδιαφέροντος και σε συμπλήρωση προσπαθειών σε εθνικό και διεθνές επίπεδο.

ΠΡΟΒΟΛΗ ΤΗΣ ΕΠΙΣΤΗΜΟΝΙΚΗΣ ΚΑΙ ΤΕΧΝΟΛΟΓΙΚΗΣ ΑΡΙΣΤΕΙΑΣ

Επισημονικές διασκέψεις υψηλού επιπέδου

Οι συμμετέχοντες στο κονδύλι αυτό θα είναι νομικοί φορείς από όλα τα επιστημονικά πεδία, οι οποίοι επιθυμούν να διοργανώσουν επιστημονική διάσκεψη, με αντιπροσωπευτική συμμετοχή ερευνητών από την εκάστοτε επιστημονική κοινότητα.

Η κοινοτική χρηματοδότηση προορίζονται ως συμβολή στις δαπάνες διοργάνωσης, τη συμμετοχή ομιλητών ή εκπαιδευτικού προσωπικού και να καλύψει σε ποσοστό έως και 100 % δαπάνες που συνδέονται με τη συμμετοχή νεαρών ερευνητών στην εκδήλωση που θα επιλεγεί. Στήριξη θα διατεθεί επίσης για τη διευκόλυνση της συμμετοχής ερευνητών, πολιτών ενός από τα κράτη μέλη ή συνδεδεμένα κράτη, οι οποίοι κατά τη χρονική περίοδο της εκδήλωσης εργάζονται σε εργαστήρια ή ιδρύματα εκτός των κρατών μελών ή των συνδεδεμένων κρατών.

Τιμητικές διακρίσεις για ερευνητικές εργασίες υψηλού επιπέδου

Οι συμμετέχοντες στο Βραβείο Descartes θα είναι νομικά πρόσωπα που έχουν σημειώσει εξέχοντα επιστημονικά και τεχνολογικά επιτεύγματα που προέκυψαν από ευρωπαϊκή συνεργασία, ιδίως από συλλογικά έργα τα οποία έτυχαν υποστήριξης από κοινοτικά προγράμματα πλαίσιο.

Οι συμμετέχοντες για την τιμητική διάκριση προπτυχιακών φοιτητών ανώτατων εκπαιδευτικών ιδρυμάτων και στο διαγωνισμό της ΕΕ για νέους επιστήμονες θα είναι νομικά πρόσωπα. Οι νέοι μπορούν να συμμετάσχουν ατομικά υπό την προϋπόθεση ότι τα έργα έχουν προεπιλεγεί στο πλαίσιο των αντίστοιχων εθνικών προγραμμάτων.

Η κοινοτική χρηματοδότηση θα καλύψει ποσοστό έως και 100 % των δαπανών προετοιμασίας και διοργάνωσης των κατάλληλων διαδικασιών επιλογής, συμπεριλαμβανομένης της απονομής χρηματικών βραβείων ή αντίστοιχης αναγνώρισης στους πλέον άξιους συμμετέχοντες.

2. ΣΥΝΟΔΕΥΤΙΚΑ ΜΕΤΡΑ

Τα συνοδευτικά μέτρα αποτελούνται από:

- μελέτες υποστήριξης του παρόντος προγράμματος και προετοιμασίας μελλοντικών δραστηριοτήτων, συμπεριλαμβανομένων στρατηγικών θεμάτων που ενδεχομένως ανακύψουν κατά την πορεία του προγράμματος,

- ανταλλαγή πληροφοριών, διασκέψεις, σεμινάρια, συναντήσεις εργασίας, στρογγυλά τραπέζια, ομάδες μελέτης ή άλλες επιστημονικές ή τεχνικές συνεδριάσεις,

- χρησιμοποίηση εξωτερικών εμπειρογνωμόνων, μεταξύ άλλων, για συνεχή και συστηματική παρακολούθηση του ειδικού προγράμματος, όπως προβλέπεται στο άρθρο 5 παράγραφος 1 του πέμπτου προγράμματος πλαισίου, για την εξωτερική αξιολόγηση, όπως προβλέπεται στο άρθρο 5 παράγραφος 2 του πέμπτου προγράμματος πλαισίου, την αξιολόγηση των έμμεσων δράσεων ΕΤΑ, ή την παρακολούθηση της εφαρμογής τους,

- δραστηριότητες πληροφόρησης, επικοινωνίας και διάδοσης, συμπεριλαμβανομένων επιστημονικών δημοσιεύσεων και δραστηριοτήτων για την προβολή και αξιοποίηση των αποτελεσμάτων και τη μεταφορά τεχνολογίας,

- προβολή της ταυτότητας και του κύρους των υποτρόφων Marie Curie, ιδίως μέσω της ένωσης υποτροφιών Marie Curie,

- υποστήριξη ώστε να συγκεντρωθούν δυνητικοί συμμετέχοντες με σκοπό την επεξεργασία λεπτομερούς προγράμματος εργασιών για ερευνητική πρόταση, ιδίως ως μέσο ενθάρρυνσης προτάσεων σε νεοεμφανιζόμενα επιστημονικά και τεχνολογικά πεδία ή σε καινοτόμες διεπιστημονικές προσεγγίσεις, ή σε πεδίο περιορισμένης έως τώρα διακρατικής συνεργασίας,

- υποστήριξη σε δράσεις ευαισθητοποίησης και ενίσχυσης ερευνητικών φορέων, μεταξύ των οποίων και ΜΜΕ.

3. ΡΥΘΜΙΣΕΙΣ ΣΥΝΤΟΝΙΣΜΟΥ

Η Επιτροπή φροντίζει να διασφαλίσει, στο εσωτερικό του προγράμματος, τη συμπληρωματικότητα μεταξύ των εμμέσων δράσεων ΕΤΑ, ιδίως με την ομαδοποίησή τους γύρω από κοινό στόχο, καθώς και για την αποφυγή αλληλεπικάλυψης προσπαθειών, σεβόμενη τα θεμιτά συμφέροντα των προτεινόντων εμμέσων δράσεων ΕΤΑ.

Διασφαλίζεται επίσης συντονισμός μεταξύ των δράσεων του ειδικού προγράμματος και των πραγματοποιούμενων με:

- λοιπά ειδικά προγράμματα του πέμπτου προγράμματος πλαισίου,

- προγράμματα έρευνας και εκπαίδευσης σε εφαρμογή της απόφαση . . ./. . ./Ευρατόμ του Συμβουλίου της . . ., σχετικά με το πέμπτο πρόγραμμα πλαίσιο της Ευρωπαϊκής Κοινότητας Ατομικής Ενέργειας (Ευρατόμ) για τις δραστηριότητες έρευνας και κατάρτισης (1998-2000) (1)),

- λοιπά ευρωπαϊκά πλαίσια έρευνας, όπως το Eureka και το Cost,

- λοιπά κοινοτικά μέσα που ενδιαφέρουν την έρευνα όπως τα Phare, Tacis, Meda, το Ευρωπαϊκό Ταμείο Επενδύσεων, τα διαρθρωτικά ταμεία και η Ευρωπαϊκή Τράπεζα Επενδύσεων και τα προγράμματα στους τομείς της εκπαίδευσης, της κατάρτισης και της νεολαίας.

Ο συντονισμός συνίσταναι:

(i) στον προσδιορισμό των κοινών θεμάτων ή προτεραιοτήτων που καταλήγουν ιδίως, σε

- ανταλλαγή πληροφοριών,

- εκτέλεση έργων που έχουν συναποφασιστεί, ιδίως όσων συνεπάγονται την κοινή εφαρμογή μιας από τις διαδικασίες που προβλέπονται στο άρθρο 9 των κανόνων συμμετοχής και διάδοσης,

(ii) στην ανακατανομή των προτάσεων για έμμεσες δράσεις ΕΤΑ μεταξύ ειδικών προγραμμάτων ή μεταξύ ειδικού προγράμματος και προγράμματος έρευνας και κατάρτισης.

(1) ΕΕ αριθ. L . . .

ΠΑΡΑΡΤΗΜΑ IV

ΚΡΙΤΗΡΙΑ ΕΠΙΛΟΓΗΣ ΓΙΑ ΤΗΝ ΕΚΤΕΛΕΣΗ ΤΟΥ ΠΡΟΓΡΑΜΜΑΤΟΣ

Τα ειδικά κριτήρια επιλογής για ορισμένα μέρη του παρόντος προγράμματος είναι τα ακόλουθα:

ΥΠΟΣΤΗΡΙΞΗ ΤΗΣ ΕΠΙΜΟΡΦΩΣΗΣ ΚΑΙ ΚΙΝΗΤΙΚΟΤΗΤΑΣ ΤΩΝ ΕΡΕΥΝΗΤΩΝ

Δίκτυα επιμόρφωσης στην έρευνα

Τα δίκτυα θα επιλεγούν βάσει της επιστημονικής αξίας του έργου συλλογικής έρευνας στο οποίο βασίζεται το δίκτυο καθώς και της ποιότητας και περιεχομένου του επιμορφωτικού προγράμματος του δικτύου. Τα δίκτυα που προωθούν αλληλεπίδραση μεταξύ διαφορετικών επιστημονικών κλάδων και αυτά που περιλαμβάνουν συμπληρωματικές ομάδες, καθώς και όσα περιλαμβάνουν σημαντικές συνδέσεις με τη βιομηχανία, θα προτιμηθούν έναντι δικτύων κατά τα λοιπά ισάξιων, όπου τα στοιχεία αυτά αξιοποιούνται στο επιμορφωτικό πρόγραμμα του δικτύου.

Σύστημα υποτροφιών Marie Curie

Ατομικές υποτροφίες Marie Curie

Στα κριτήρια επιλογής θα περιλαμβάνεται η ερευνητική εμπειρία και η ικανότητα του υποψηφίου, ο αντίκτυπος και το όφελος της επιμόρφωσης για τον υποψήφιο, η ερευνητική ποιότητα της ερευνητικής ομάδας υποδοχής, η δυνατότητα του φορέα υποδοχής να ανταποκριθεί στις ειδικές ανάγκες επιμόρφωσης του υποψηφίου στη συγκεκριμένη έρευνα, καθώς και η επιστημονική και τεχνολογική ποιότητα και σημασία του έργου.

Για τις υποτροφίες επανόδου στα κριτήρια θα περιλαμβάνονται τα αποτελέσματα και η κτηθείσα ερευνητική πείρα του υποψηφίου κατά τη διάρκεια της αρχικής υποτροφίας, καθώς και το όφελος για τη νέα ερευνητική ομάδα υποδοχής.

Υποτροφίες Marie Curie σε επιχειρήσεις

Οι φορείς υποδοχής θα επιλεγούν από την Επιτροπή. Στη συνέχεια, θα επιλεγούν οι υπότροφοι από τον φορέα υποδοχής. Η Επιτροπή θα καθορίσει λεπτομερή κριτήρια, αναφορικά ιδίως με τα προσόντα και τις ευκαιρίες ίσης πρόσβασης που θα πρέπει να τηρήσει ο επιχειρηματικός φορέας υποδοχής κατά την επιλογή των υποψηφίων. Η επιλογή των υποψηφίων θα πρέπει να επικυρωθεί από την Επιτροπή πριν από την προσφορά συμβάσεων στους υποτρόφους.

Στα κριτήρια επιλογής θα περιλαμβάνεται η ερευνητική ποιότητα του φορέα υποδοχής, η ικανότητά του για παροχή κατάλληλης επιμόρφωσης, οι σχετικές με την εποπτεία ρυθμίσεις και οι ερευνητικές εγκαταστάσεις που θα χρησιμοποιήσει ο υπότροφος, οι διακανονισμοί συνεργασίας με άλλους ερευνητικούς οργανισμούς, καθώς και η επιστημονική και τεχνολογική πληρότητα και σημασία του προτεινόμενου ερευνητικού πεδίου.

Οι υποψήφιοι θα επιλεγούν από τον φορέα υποδοχής βάσει της επιστημονικής τους ικανότητας καθώς και σε σχέση τη συμβατότητα της ερευνητικής τους εμπειρίας με το προτεινόμενο ερευνητικό πεδίο.

Αναπτυξιακές υποτροφίες Marie Curie

Οι φορείς υποδοχής θα επιλεγούν από την Επιτροπή. Στη συνέχεια, θα επιλεγούν οι υπότροφοι από τον φορέα υποδοχής. Η Επιτροπή θα καθορίσει λεπτομερή κριτήρια, αναφορικά ιδίως με τα προσόντα και τις ευκαιρίες ίσης πρόσβασης που θα πρέπει να τηρήσει ο αναπτυξιακός φορέας υποδοχής κατά την επιλογή των υποψηφίων. Η επιλογή των υποψηφίων θα πρέπει να επικυρωθεί από την Επιτροπή πριν από την προσφορά συμβάσεων στους υποτρόφους.

Στα κριτήρια επιλογής περιλαμβάνεται η σημασία και η επίδραση των ικανοτήτων που επιδιώκεται να αποκτηθούν, το κατά πόσον οι νέες αυτές ικανότητες συμβιβάζονται με τις υφιστάμενες ικανότητες του φορέα υποδοχής, το ενδεδειγμένο μέγεθος της ερευνητικής ομάδας υποδοχής ώστε να υπάρξουν κατάλληλες συνθήκες εργασίας για τους υποτρόφους, καθώς και ο διεθνής χαρακτήρας των ερευνητικών δραστηριοτήτων της ερευνητικής ομάδας υποδοχής.

Οι υπότροφοι θα επιλεγούν από τον φορέα υποδοχής βάσει των επιστημονικών τους ικανοτήτων και σε σχέση με τη συμβατότητα της ερευνητικής τους εμπειρίας με τις ανάγκες του φορέα υποδοχής.

Υποτροφίες Marie Curie για πεπειραμένους ερευνητές

Στα κριτήρια επιλογής θα περιλαμβάνεται η επιστημονική αριστεία του υποψηφίου, η επιστημονική και τεχνολογική ποιότητα και η σημασία του έργου, καθώς και η σημασία, η επίδραση και το όφελος της υποτροφίας για τα εμπλεκόμενα μέρη.

Παραμονή σε κέντρα επιμόρφωσης Marie Curie

Τα κέντρα επιμόρφωσης θα επιλεγούν από την Επιτροπή. Στη συνέχεια, οι νέοι ερευνητές πρόκειται να επιλεγούν από το κέντρο επιμόρφωσης. Η Επιτροπή θα καθορίσει λεπτομερή κριτήρια, αναφορικά ιδίως με τα προσόντα και τις ευκαιρίες ίσης πρόσβασης που θα πρέπει να τηρήσει το κέντρο επιμόρφωσης κατά την επιλογή των υποψηφίων. Η επιλογή των υποψηφίων θα πρέπει να επικυρωθεί από την Επιτροπή πριν από την προσφορά συμβάσεων στους υποτρόφους.

Στα κριτήρια επιλογής περιλαμβάνεται η ερευνητική ποιότητα του κέντρου επιμόρφωσης, η δυνατότητα του κέντρου να παράσχει επιμόρφωση στην έρευνα, τεκμήρια επιτυχούς επιμόρφωσης διεθνούς διδακτορικού επιπέδου κατά το παρελθόν, και το ενδεδειγμένο μέγεθος του κέντρου επιμόρφωσης για την εξασφάλιση κατάλληλων εργασιακών συνθηκών για τους νέους ερευνητές.

Οι νέοι ερευνητές θα επιλεγούν από το κέντρο επιμόρφωσης βάσει των επιστημονικών τους ικανοτήτων καθώς και με κριτήριο την καταλληλότητα του κέντρου επιμόρφωσης για τις συγκεκριμένες σπουδές τους, σε επίπεδο διδακτορικού.

ΒΕΛΤΙΩΣΗ ΤΗΣ ΠΡΟΣΒΑΣΗΣ ΣΕ ΕΡΕΥΝΗΤΙΚΕΣ ΥΠΟΔΟΜΕΣ

Διακρατική πρόσβαση σε μεγάλες ερευνητικές υποδομές

Τα κριτήρια για την επιλογή της υποδομής που θα υποστηριχθεί θα είναι η ποιότητα της υποδομής, η ποιότητα της έρευνας που θα μπορούν να διεξάγουν εκεί οι εξωτερικοί χρήστες, η ποιότητα της επιστημονικής, τεχνικής και επιμελητιακής υποστήριξης που παρέχεται στους εν λόγω εξωτερικούς χρήστες, η κλίμακα του ενδιαφέροντος που επιδεικνύεται από νέους διεθνείς χρήστες που προέρχονται από χώρες όπου δεν υφίσταται παρόμοια υποδομή, καθώς και η οικονομική απόδοση της κοινοτικής στήριξης.

Δίκτυα συνεργασίας υποδομών

Τα δίκτυα θα επιλεγούν βάσει του δυναμικού που διαθέτουν για τη βελτίωση της πρόσβασης και των παρεχόμενων υπηρεσιών από ερευνητικές υποδομές κοινοτικού ενδιαφέροντος καθώς και βάσει της ικανότητας των συμμετεχόντων για αποτελεσματικό συντονισμό των δραστηριοτήτων του δικτύου.

Έργα ΕΤΑ ερευνητικής υποδομής

Τα έργα ΕΤΑ θα επιλεγούν βάσει της επιστημονικής πρωτοτυπίας του έργου, της ποιότητας της ακολουθούμενης ερευνητικής μεθόδου και του προγράμματος εργασιών, του δυναμικού που διαθέτει το έργο για τη βελτίωση της παροχής υποδομής στην Ευρώπη, καθώς και του βαθμού του γενικώς επιδεικνυόμενου ενδιαφέροντος εκ μέρους φορέων παροχής υποδομής στο πεδίο και εκ μέρους της κοινότητας των χρηστών.

ΠΡΟΒΟΛΗ ΤΗΣ ΕΠΙΣΤΗΜΟΝΙΚΗΣ ΚΑΙ ΤΕΧΝΟΛΟΓΙΚΗΣ ΑΡΙΣΤΕΙΑΣ

Επιστημονικές διασκέψεις υψηλού επιπέδου

Τα κριτήρια για την επιλογή των επιστημονικών διασκέψεων που θα υποστηριχθούν θα είναι το ενδιαφέρον που παρουσιάζει το προτεινόμενο θέμα για ευρύτερο τμήμα της επιστημονικής κοινότητας, η ποιότητα του προτεινόμενου προγράμματος της διάσκεψης καθώς και η συνάφεια της με την επιμόρφωση της νέας γενεάς ευρωπαίων ερευνητών.

Τιμητικές διακρίσεις για ερευνητικές εργασίες υψηλού επιπέδου

Θα απονέμονται διακρίσεις βάσει της επιστημονικής ποιότητας και της σημασίας των παρουσιαζόμενων έργων. Λαμβάνεται δεόντως υπόψη η ηλικία και το επιστημονικό ιστορικό των συμμετεχόντων.

Ευαισθητοποίηση του κοινού

Για να εξασφαλισθεί η επιλογή τους για κοινοτική στήριξη, θα πρέπει τα έργα να αφορούν θέματα ευρύτερου ευρωπαϊκού ενδιαφέροντος και να συνεπάγονται αλληλεπίδραση υψηλής ποιότητας μεταξύ επιστημόνων και φορέων μετάδοσης των επιστημονικών ιδεών προς όφελος των ευρωπαίων πολιτών. Θα προτιμηθούν τα έργα και οι πρωτοβουλίες όπου εμπλέκονται τουλάχιστον τρεις μη συνδεδεμένοι εταίροι από τουλάχιστον τρία διαφορετικά κράτη μέλη ή συνδεδεμένα κράτη. Άλλα έργα ενδέχεται να επιλεγούν για στήριξη εάν επαγγέλλονται την παραγωγή μεταβιβάσιμων αποτελεσμάτων, τα οποία θα μπορούσαν να χρησιμοποιηθούν από συντελεστές που δεν είναι εμπλεγμένοι στο σχετικό έργο.